Миляра Саттарова, Сание Саттарова 


Право для безоплатного розміщення підручника в мережі Інтернет має 
Міністерство освіти і науки України Нёр://топ.до\.ца/ та Інститут модернізації змісту освіти ћќрѕ://ітго.доу.иа 


КЪЫРЫМТАТАР 
ТИЛИ ВЕ ОКЪУВ 


3-нджи сыныф, окъутув къырымтатар тилинде 
алып барылгъан умумтасиль мектеплери ичюн дерслик 
(2 къысымда) 


2-инджи къысым 


Украина тасиль ве илим назирлиги 
тарафындан тевсие этильди 


Право для безоплатного розміщення підручника в мережі Інтернет має 
Міністерство освіти і науки України НЁр:/топ.до\.иа/ та Інститут модернізації змісту освіти Һќїр://іт2о.доу.иа 


УДК 811.512.19(075.3) 
С 21 


Рекомендовано Міністерством освіти і науки України 
(наказ Міністерства освіти і науки України від 21.02.2020 Мо 271) 


Видано за рахунок державних коштів. 
Продаж заборонено 


ШАРТЛЫ БЕЛЬГИЛЕР: 


Ка — суаллер ве вазифелер (запитання і завдання) 


Од -- диалог (діалог) 


ет — иджадий вазифе (творче завдання) 
є -- лугьат (словник) 


Я. -- аталар сезю (прислів'я) 


-- тапмаджа (загадка) 


[|] -- къаиде (правило) 


Саттарова М.С., Саттарова С.С. 

С21 Кримськотатарська мова тачитання: підручник для З класу з навчанням 
кримськотатарською мовою закладів загальної середньої освіти (у 2-х 
частинах). Частина 2. Чернівці: Букрек, 2020. 112 с.: іл. 


ІЗВМ 978-617-7770-73-1 
ІЗВМ 978-617-7770-66-3 (Ч. 2) 
УДК 811.512.19(075.3) 


Саттарова М.С., Саттарова С.С. 

С21 Къырымтатар тили ве окъув: 3-нджи сыныф, окъутув къырымтатар 
тилинде алып барылгъан умумтасиль мектеплери ичюн дерслик 
(2 къысымда). 2 къысым. Черновцы: Букрек нешрият эви, 2020. 112 с.: 
ресимли. 


ІЗВМ 978-617-7770-73-1 
15ВМ 978-617-7770-66-3 (Ч. 2) 
УДК 811.512.19(075.3) 


© Саттарова М.С., Саттарова С.С., 2020 
15ВМ 978-617-7770-73-1 © Хайрєдінова 3. Ш., художник, 2020 
ІЗВМ 978-617-7770-66-3 (Ч. 2) © Видавничий дім «Букрек», 2020 


Право для безоплатного розміщення підручника в мережі Інтернет має 
Міністерство освіти і науки України Һр://топ.доу.иа/ та Інститут модернізації змісту освіти И&рз://т2о.до\.иа 


Къырымтатар тили 


ДЖУМЛЕ 


Джумле акъкъында малюмат 


1-мешгъулиет. Окъунъыз. Эр бир джумленинъ сонъун- 
да сесинъизни алчакълатынъыз ве токътав япынъыз. 


Къар 


Бугунь къар ягьды. Багь-багьчалар, къыр- 
лар, эвлернинь дамлары беяз чаршафнен 
къапланды. Тереклернинъ пытакълары къарны 
котермей, ашагъы эгильген. 

Саба къар токътады. Авасы — чатлатыджы 
аяз. Индже булутларнынъ артындан кунеш де 
корюнмей. 

Сокъакъта голленген сувлар бузлагъан. 


И. Паши 
З 

2. Эр бир джумледе не акъкъында айтыла? 
З. Джумлелернинъ сонъунда насыл ишарет къоюлгъан? 
4. Биринджи абзацны дефтеринъизге язып алынъыз. 


ба 1. Метинде къач джумле бар? 


Там бир фикир ифаделеген сёз я да 


сёзлер группасына джумле дейлер. 


2-мешгъулиет. Сол ве сагь тарафтаки языларны 
окъунъыз. Языларнынъ къайсы бири джумле сайыла? 


Не ичюн? 
Биз, сыныф, темиз, Биз сыныфны темиз 
тутмакъ. тутамыз. 


З-мешгъулиет. Окъунъыз. Джумлелерни кочюрип 
язынъыз, нокъталар ерине келишкен сёзлерни тапып 


КЪОЮНЪЫЗ. 
Къыш. Япалакъ-япалакъ ... ягъа. Азбарда 
Усеин, Земине ве Селиме къар топу ... . Фати- 


ме ве ... къардан адам ясамагъа башладылар. 
Оларгъа башкъа ... кьошулды. 


1. Джумледе сёзлер бири-биринен манаджа багълымы? 
2. Бойле язув метин олурмы? 
З. Метинге серлева къоюнъыз. 


Джумледе сёзлер бири-биринен мана- 


джа багъланып келе. 


4-мешгъулиет. Берильген сёзлерден джумлелер 
тизинъиз. Джумлелерни дефтеринъизге язынъыз. 


Бугунь, одун, бабам, Эмир дайым, ве, 
пычалар. 

Анам, пишире, аш. 

Решат, одунларны, агъам, парлай. 

Мен, исе, арангьа, ташыдым, одунларны. 
Эпимиз, чалышамыз, ве, шенъ, яхшы. 
1. Окьунььз. Джумлелер манаджа бири-биринен багъ- 


ланып келеми? 
2. Бойле язув метин олурмы? 


3. Метинге серлева къоюнъыз. 


ё 5-мешгъулиет. Шиирни котеринки сеснен, ифадели 
окъунъыз. 
Къаргъалар къарны къаргъай. 
Къар! Къар! 
Къаргъалар къаргъа агълай. 
Къар! Къар! 
Къар — къуванч балаларгъа. 
Къар! Къар! 
Тайып тюше байырлардан 
Ча-на-лар! 
Н. Умеров 


1. Шиирде къач джумле бар? 
ба 2. Эр бир джумледе не акъкъында айтыла? 
3. Шиирни дефтеринъизге кочюрип язынъыз. 
4. Къуванч, къар сёзлерининъ схемаларыны япынъыз. 


Тильки ве къашкъыр 
масал 


Бир заманда бар экен, бир заманда ёкъ экен, 
бир дагънынъ ичинде айнеджи тильки яшай 
экен. Тильки чокъ вакъытлар доланып, аш къы- 
дырып юре. Лякин бир шей тапалмай. Бир даа 
бакъса, не корьсин, денъиз тарафтан бир араба 
балыкъ кетирелер. 

Тильки: 

— Балыкъ да лезетлидир, — дей де, араба- 
нынъ огюне чыкъып, ольген киби, ёл ортасына 
ята. Арабаджы оны корьгенинен, арабадан тюше 
де, тилькини алып, балыкьларнынъ устюне ата. 
Айнеджи тилькининъ беклегени де бу экен. Ара- 
ба кете, о исе ёл бою балыкъларны бирер-бирер 
ата бере. Сонъ арабадан тюше де, балыкъларны 
топлап ашамагъа башлай. 

Бу арада шу ерден кечеяткъан къашкъыр 
тилькиге якъынлаша: 

— Достум, манъа да бир балыкъ бер- 
се! — дей. 

Тильки бере. Къашкъыр балыкъны ашагъан 
сонъ: 

— Достум, бир балыкъ даа берсе! — дей. 

Тильки бере. Къашкъыр бу балыкъны да 
ашагъан сонъ: 

— Достум, бир балыкъ даа берсе, — дей. 

— Бар, озюнъ тут да, аша, — дей тильки. 

— Я балыкъ насыл тутула? 

Тильки кьашкъырдан къуртулмакъ ичюн бой- 
ле дей: 

— Озенге бар, бузны теш де, къуйругъынъ- 
ны сувгъа йибер, балькьлар оньа сарылырлар, 
ана шу вакъыт къуйругьынъны чекерсинъ де, 
балыкъларны чыкъарырсынъ. 


Ахмакъ къашкъыр ойле де япа. Къуйругъыны 
сувгъа йиберген сонъ, тильки келип: 

— Сонъ, насыл, бир шейлер дуюламы, ба- 
лыкълар сарылып башладылармы? — деп сорай. 

Балыкь ашамагъа тамшанып тургъан 
къашкъыр: 

— Ёкъ, даа ич бир шей дуймайым, — дей. 

Тильки бираздан сонъ кене де суалини 
текрарлай. 

Къашкъыр къуванып: 

— Гъалиба, балыкълар топлана башла- 
ды, — дей. 

— Сен, къашкъыр, къуйругъынъны бираз 
даа терендже йибер, балыкъ чокъча сарылыр, — 
деп огрете тильки. 

Къашкъыр ойле де япа. Аяз кескинлеше, 
къашкъыр сувукътан къалтырамагъа башлай. 

— Тильки, балыкъларны энди чекип чыкъа- 
райыммы? — деп сорай. 

— Ашыкьма, сабыр эт, эки кере къуйрукь 
батьргьандже, балыкъларнынъ эписини бирден 
чекип чыкъарырсынъ. 

Къашкъырнынъ къуйругъы бузлап къалгъан 
сонъ, тильки энъкъастан яйгъара къопара: 

— Вай, къашкъыр, копеклерини артына та- 
къып, авджы келеятыр да. Тез ол, къачып кете- 
йик, джанымызны къуртарайыкъ. 

Тилькини тапсанъ ал, зува. Къашкъыр исе 
къуйругъыны буздан чыкъармакъ ичюн не къа- 
дар тырышса да, чыкъарамай. Бу арада онынъ 
къулагъына копек авулдысы эшитиле. О, джан 
аляметинен къуйругъыны бирден чеке, къуйру- 
гъы шарт узюлип, буз ичинде къала. Къашкъыр 
эм къача, эм де къуйрукъ агърысына даянама- 
йып агъламагъа башлай: 

— Эй, сени, тильки! Манъа япаджагъынъ 
бумы эди? Токъта сен, мен сени къолгъа тюшю- 
ририм, о вакъыт эсаплашырмыз, — дей. 

Азмы кече, чокъмы кече къашкъыр тилькини 
дагъ ичиндеки голь янында якъалай. 


— Тутылдынъмы, яланджы! — деп, тишле- 
рини къайрай. — Санъа ола мен къуйрукъсыз 
къалдым. 


Тильки, гунасы олмагъан киби: 

— Алла-алла, къашкъыр, къуйругъынъ не 
къадар балыкъ котереджегини бильмегенинъ 
меним къабаатыммы? Чокъ нефисхор олмагъай 
эдинъ даа, — дей. 

Къашкъыр кесен-кес: 

— Сен мени алдаттынъ, — дей. — Онынъ 
ичюн мен сени ашайджагъым. 

Тильки шашып къала. Эткенлерине пешман 
эте амма, лякин энди не япсын! Башкъа чареси 
ёкъ, кене айнеджиликке ура. 

— Меним этимден сен ич бир лезет алмаз- 
сьнь, эм де тоймазсынъ. Сен, зйиси, бейнинь 
багьчасында отлап юрьген кьойнь аша. Коресинь- 
ми, кьуйругъынынъ ягъы салынып, тап ерге тие. 

Багъчада къой дегиль де, балабан бир 
копек бар экен. Къашкъыр догъру копек ол- 
гъантарафкъачапа. Копекисе онъаатыла. Къаш- 
къыр неге огърагъаныны анълап, зув-бабам 
сени, дагъгъа къача ве бир даа тилькинен иш 
корьмейджегине сёз бере. 


1. Айнеджи тильки не япа? 

2. Къашкъыр тилькиден не сорай? 

З. Тильки къашкъырдан къуртулмакъ ичюн не дей? 

4. Къашкъырнынъ къуйругъы бузлап къалгъан сонъ 
тильки не япа? 

5. Къашкъыр къуйругъыны буздан насыл этип чыкъара? 
Метинге эсасланып, икяе этинъиз. 

6. Тильки ве къашкъырнынъ арекетлерине къыймет 
кесинъиз. 

Й. . 7. Аталар сёзлеринден къайсы бири масалнынъ эсас 
=>) фикрине уйгъундыр? Не ичюн? 


Чокькъа чапкъан, аздан къуру къалыр. 


Яланджылыкънен хырсызлыкь — 
агъа-къардаштыр. 


е 8. Масалны роллерге болип, саналаштырынъыз. 


зун - айнеджи --хитра(-ий 
дж ра(-ий) 


- энькъастан — навмисно 
- джаналяметинен -- з усієї сили 


Къырымтатар тили 


Джумле акъкъында малюмат (девамы) 


6-мешгъулиет. Ресимге бакъынъыз. Суаллер ве 
ярдымджы сёзлерге эсасланып, «Къыш» мевзусында 
икяе уйдурынъыз. Икяени дефтеринъизге язынъыз. 


10 


Право для безоплатного розміщення підручника в мережі Інтернет має 
Міністерство освіти і науки України Пір://топ.дом.ца/ та Інститут модернізації змісту освіти Һќїрѕ://іт2о.доу.иа 


1. Этрафны не къаплады? 

ба 2. Балалар тенеффюсте не япалар? 
3. Олар насыл кийинген? 
4. Этрафта къушлар не япалар? 


Ярдымджы сёзлер: бем-беяз, кьар, къап- 


лады, тенеффюс, азбаргъа ашыкъалар, къар 
топу, тереклер, къушлар, этрафта. 


7-мешгъулиет. Козенеклер ичине етишмеген ариф- 
лерни язынъыз. 


къа р 
1 къа р 
окъа р 
Зкьа р 


1. Тюслернинь бири. 
2. Къушнынъ ады. 
3. Себзенинь ады. 


Бу сёзлернен учь джумле уйдурынъыз. Оларнь дефте- 
риньизге язынъыз. 


8-мешгъулиет. Тапмаджаны окъунъыз. Джевабыны 
тапынъыз. 


Не ягъа? 


Ундыр десем, ун дегиль, 
Шекерге де ошамай. 
Курьпе десем, о дегиль, 
Чюнки къушлар ашамай... 


1. Дефтеринъизге язып алынъыз. 
ба 2. Къыш акъкъында даа насыл шиир ве тапмаджаларны 
билесинъиз? 
3. Курьпе сёзюнде къач сес ве кьач ариф олгъаныны 
айтынъыз, схемасыны япынъыз. 

9-мешгьулиет. Ибраим Бахшышнынъ шииринден 
парчаны окъунъыз. 


Орьтюнди кенъ памукъ ёргъан 
Чайыр, багь зм багьчалар. 
Санки дерсинь, чечекачть 
Кьаргьа чомгьан агьачлар. 


1. Чайыр, багь зм багьчалар ненен орьтюнди? 
2. Кень памукь Єргьан бу недир? 
3. Шиирни дефтеринъизге кочюринъиз. 


10-мешгъулиет. Окъунъыз. 


оо 

Къыш. Дагьнь кьар къаплады. Тавшан 
бем-беяз къар устюнде излер къалдырып, чапып 
кетмекте эди. Номай пытакълы нарат янына 
кельгенде абдырап токътады. О, балабан бир 
кирпиге расткельген эди. 

— Сен мени къоркъуттынъ, — деди тавшан 
кирпиге. — Бойле маальде мында не япасынъ? 
Сыджакъ юванъда юкъласанъ олмаймы? 

— Мен Йьлбаш байрамыны кьаршьламагьа 
ашыкъам, — деди кирпи. 

— Мен де Йылбашны шу дагъда къаршы- 
ламагьа истейим, — дей тавшан. — Эгер разы 
олсань, Йьлбашнь берабер кьаршылайыкь. 


Н. Аметовадан 
1. Дагъны не къаплады? 
би 2. Тавшан неяпа зди? 
3. О не ичюн абдырап токътады? 
4. Тавшан ве кирпи не акъкъында субетлештилер? Олар- 
нынъ субетини роллер боюнджа ифадели окъунъыз. 


5. Биринджи абзацны дефтеринъизге язып алынъыз. Бу 
абзацта къач джумле бар? 


є 11-мешгъулиет. Суаллерге толу джевап беринъиз. 
Джумлелерни дефтеринъизге язынъыз. 


Шимди насыл мевсим? 

Къыш айларынынъ адларыны айтынъыз. 
Къышта ава насыл ола? 

Къышта не ягъа? 

Йылбаш байрамы не вакъыт ола? 


Эскендер Фазыл 


Достлар 


Базар куню 
сыныфдашлар — 
Али ве Энвер 
чана тартып 
къыргъа тараф 
чапып кетелер. 

Эбет, олар 
ашыкъалар 
чана таймагъа, 
ким истемез 
бош вакъытта 
ойнап тоймагъа! 


Чокъкъа бармай 
къыр устюне 
достлар чыкътылар. 
Тик байырдан 
къоркъмай, 

вызнен 

олар учтылар. 


Авдарыла, 
йыкъылалар — 
къаргъа чомалар... 
Сонъ байырнынъ 
энъ уджундан 

кене учалар. 


Ф Къуваналар, 
эп джошалар, 
сувукъ къыздыра! 


. Окъунъыз. 
. Али ве Энвер къайда чапып кетелер? 
. Олар не ичюн ашыкъалар? 


. Балалар насыл этип зевкълангъанларыны шиирге 
эсасланып, икяе этинъиз. 
. Сувукъ къыздыра ибаресини насыл анълайсынъыз? 


6. Къыр — байыр сёзлери насыл маналы сёзлер? 
7. Шиирни эзберленъиз. 


= . тик — стрімкий, крутий 
= . вызнен — зі швидкістю 


юм — 


сл 

Къырымтатар тили 


Икяе, суаль ве эмир джумлелери 


12-мешгъулиет. Джумлелерни окъунъыз. 


1. Татам манъа янъы китап багъышлады. 
2. Сыныфынъызда къач бала бар? 
3. — Огьлум, бар тюкяндан отьмек кетир. 


къайсы джумле суаль манасыны ифаделей, къайсы бири 
исе — риджаны? 


ба Къайсы джумледе бир шей акъкъында хабер этиле, 


Джумлелер макьсадына коре учь тюр- 


лю ола: икяе, суаль ве эмир джумлелери. 


13-мешгъулиет. Окъунъыз. 


Къар ягъа, къар ягъа, 
Коктен берекет ягъа. 
Башланъ, сизлер балалар, 
Къардан адам япмагъа. 
З. Аппазова 


1. Шиирде не акъкъында хабер этиле? Озь сёзлери- 
би нъизнен айтынъыз. 
2. Коктен берекет ягъа сатырынынъ манасыны насыл 
анълайсынъыз? 
З. Шиирни дефтеринъизге язып алынъыз. Янъгъыра- 
вукъ тутукъларнынъ астыны сызынъыз. 


14-мешгъулиет. Джумлелерни окъунъыз. 


1. Айва татлысы ашкъазангъа пек файдалы. 
2. Симеиз къасабасы дагъ этегинде ерлешкен. 
3. Осюмликлер авагъа темизлик ве тазелик кети- 
ре. 4. Эмен терегининъ агъачы пек къавий ола. 

1. Эр бир джумледе не акъкъында хабер яда икяе этиле? 
2. Джумлелерни дефтеринъизге кочюринъиз, сёзлерни 
эджаларгъа болип язынъыз. 


Буны билинъиз! 


Икяе джумлесинде бир шей акъкъында ха- 
бер я да икяе этиле. Икяе джумлесининъ сонъун- 
да нокъта (.) къоюла. 


Меселя: Бу сене къыш сувукъ эди. 


15-мешгъулиет. Окъунъыз. 


Къыш кельгенде, ягъа эп къар, 
Орталыкъкъа чаршаф япа. 
Арекеттен токътап, акъкъан 
Сувлар ёлда бузлап ята. 
Л. Сулейман 


1. Шиирде къач икяе джумлеси бар? 

. Бу шиирде къышнынљъ насыл аляметлери тасвирлене? 

3. «Орталыкъкъа чаршаф япа» сатырыны насыл анъ- 
лайсынъыз? 

4. Шиирни дефтеринъизге язып алынъыз. Сагъыр 
тутукъларнынъ астыны сызынъыз. 


№ 


16-мешгъулиет. Тезайтымны окъунъыз. 


Къартайгъан къартал 
Къартал-Къая къобасына къонды. 


1. Бу джумледе не акъкъында хабер этиле? 
2. Тезайтымны дефтеринъизге язынъыз. Эзберленъиз. 


З. Къ арифинден сонъ индже я да къалын созукълар 
келе? 

Шакир Селим 
Къышбабаны беклеп 


Къашкъыр киби улуй кьышта 
Къар боранлы аджджы ель. 

Тек къышбабай къоркъмай ондан, 
Долана о бувып бель. 


Долана о эль-юртларны, 

О кирмеген эв ёкътыр. 

Бакъып чыкъса джап-сыртларны, 
Оны беклеген чокътыр. 


О эм куньдюз, эм де гедже 
Кезип юре, юкъламай. 
Къышбабачюн къыш эглендже — 
Къар уфюрте токътамай. 


ба 1. Шиирде не акъкъында айтыла? 


2. Къышбаба не япа? Метинге эсасланып, джевап 
беринъиз. 
З. Шиирни эзберленъиз. 


= - доланмакь — гуляти 
“= . бувып бель (мында: белини сыкъып байла- 


макъ) — за змістом: підперезавшись 
- джап-сыртлар — круті схили, гірські хребти 
- эглендже — розвага 
- уфюртмек — замітати 


17 


Право для безоплатного розміщення підручника в мережі Інтернет має 
Міністерство освіти і науки України Һр://топ.доу.иа/ та Інститут модернізації змісту освіти Һрѕ://ітго.доу.иа 


5а 


Ян 

Къырымтатар тили 


Икяе, суаль ве эмир джумлелери (девамы) 


17-мешгъулиет. Окъунъыз. 


— Сен саба саат къачта турасынъ? 

— Мен саба саат едиде турам. 

— Тургьандан сонъ не япасынъ? 

— Тёшегимни джыйыштырам, кийинем, бе- 
тимни ювам. Сонъ сабалыкъ ашайым. 

— Мектепке саат къачта барасынъ? 

— Мектепке саат секизде барам. 


Суаль манасыны ифаделеген джумлелерни тапып, 
дефтеринъизге язып алынъыз. 


Буны билинъиз! 


Суаль джумлесинде бир кимсе я да бир 
шей акъкъында сорала. Суаль джумлесининъ 
сонъунда суаль ишарети (?) къоюла. 


Меселя: Сен къайда яшайсынъ? 


18-мешгъулиет. Окъунъыз. 


Акъ башлы, кок башлы 
Булутлар не ашайлар? 
ть Бир ерге топланса, 
< и Козьяш тёкип башлайлар. 


Акъ башлы, кок башлы 
Булутлар къайда къачты? 
Кунеш кулип бакькьанда 
Булутлар юзюн ачты. 


А. Сеногъул 


1. Акь сёзюне манаджа якъын олгъан сёзни айтынъыз. 


2. «Козьяш тёкип башлайлар» сатырынынъ манасыны 
насыл анълайсынъыз? 


З. Шиирден суаль джумлелерини дефтеринъизге язнъыз. 

ба 


19-мешгъулиет. Ресимге бакъынъыз. 


эти 


1. Бир къач суаль джумлеси тизинъиз, оларны деф- 
теринъизге язынъыз. 
2. Эр бир джумленинъ сонъуна насыл ишарет къоюлыр? 


3. Ресимге серлева къоюнъыз. 


Буны билинъиз! 

Эмир джумлеси риджа, эмир, теклиф, 
ялварув, насиат, мураджаат киби маналарны 
бильдире. 


20-мешгъулиет. Джумлелерни окъунъыз. Токътав 
ишаретлерине дикъкъат этинъиз. 


1. — Огълум, Ахтем, къана бар, арандан 
тюневин азырлагъан тахтамызны алып кель. 
Экимиз отургъыч ясайыкъ. 

2. — Пелит тереги, мен санъа ялварам, 
йибер мени озь къувушынъа кььшламагьа. 

3. — Балалар, келинъиз, масалны окъуйыкъ. 


1. Джумлелер насыл маналарны бильдире? 
2. Джумлелерни дефтеринъизге язынъыз. Хитапларны 
бельгиленъиз. 

є 21-мешгъулиет. Икяе джумлелерини суаль джум- 
лелерине чевирип язынъыз. 


Нумюне: 

Дерс башланды. — Дерс башландымы? 
Бизим мемлекетимиз буюк. — ... ... ...? 

Оджа тахтада суаль язды. — ... ... ... ...? 


Эшреф Ибраим 


Къар 


Ягьар учып, ойнашып, 
Йылдыз-йылдыз олып къар. 
Мевсимине ярашып, 
Озюне хас зевкъы бар. 
Аджджы елли къар ягъса, 
Чимтир къулакъ, юзюнъни. 
Ава тынып, кунь чыкъса, 
Къамаштырыр козюнъни. 
Кунь нурунда кумюштен 
Фаркъы ёкъдай корюнир. 
Ахыр-сонъу кунештен 
Къоркькъанындан о ирир. 


1. Шиирни дикькьатнен окъунъыз. 
би 2. Шаир къар акъкъында не айта? Метинге эсасланып, 
икяе этинъиз. 
З. Шиирни эзберленъиз. 
4. Аталар сёзлерини окъунъыз. Маналарыны анъла- 
тЫынъЫыЗ. 


3 Къышнынъ къары — кузьде берекет. 
є 


Къыш къышлыгъыны этмесе, 
яз язлыгъыны этмез. 


Право для безоплатного розміщення підручника в мережі Інтернет має 
Міністерство освіти і науки України Һр://топ.доу.иа/ та Інститут модернізації змісту освіти Һрѕ://ітго.доу.иа 


Къырымтатар тили 


Нида джумлеси 


22-мешгъулиет. Джумлелерни догъру интонация- 
нен окъунъыз. 


Меним Ватаным — Къырым. 
Балалар, кьуш юваларыны бозманъыз. 
Сен не ичюн кеч кельдинъ? 


Меним Ватаным — Къырым! 
Балалар, кьуш юваларыны бозманъыз! 
Сен не ичюн кеч кельдинъ?! 


Икяе, суаль, эмир джумлелери кучьлю 
дуйгъунен ве котеринки сеснен айтылса, 
нида джумлелерине чевириле. 


Нида джумлесининъ сонъунда нида 
ишарети (!) къоюла. 


23-мешгъулиет. Берильген джумлелерни нида 
джумлелерине чевирип язынъыз. 


1. Анълат, не ичюн ойле яптынъ? 
2. Софра башында догъру отур. 
З. Не де дюльбер манзара. 


24-мешгъулиет. Окъунъыз. 


Къырым — дюньянынъ тылсымлы бир коше- 
си. Не къадар аджайип, дюльбер бир ульке! 
Авасы темиз ве шифалы. Бу улькеде алчакъ- 
гонъюлли, эмексевер ве намуслы къырымтатар 
халкъы яшай. 


1. Биринджи джумледе не акъкъында айтыла? 
2. Дёртюнджи джумледе ким акъкъында айтыла? 
З. Метинге серлева къоюнъыз. 

би 


= 

4. Дефтеринъизге кочюринъиз. 
5. Нида джумлесининъ астыны сызынъыз. 


25-мешгъулиет. Шиирни окъунъыз. 
Къыш — рессам 


Саба эрте козь ачкъанда, 
Абдырап къалдым бирден. 
Пенджереде дюльбер орьнек! 
Оны ким япты экен? 


Гедже ойлап юрьгенимни, 

Аджеп, насыл бильдилер?... 
Мен япаджакь орьнеклерни 
Кььш озю япкьан дюльбер! 


А.Сеногьул 


1. Нида ве суаль ишарети олгьан джумлелерни насыл 
окьумакь керек? Оларны  дефтериньизге язып 
алынъыз. 


2. Шиирде насыл дюльбер орьнеклер акъкъында айты- 
ла? Олар не вакъыт пейда ола? 


26-мешгъулиет. Джумлелерни окъунъыз. 


Талебелер (неге?) ... азырланалар. 

Олар (не?) ... огрендилер. 

Байрам (къайда?) ... оладжакъ. 

Оджапче (кимлерни?) ... макътады. 

Балалар байрамгъа (кимлерни?) ... давет 
эттилер. 


Нокъталар ерине келишкен сёзлерни къойып, джумле- 
лерни дефтеринъизге язынъыз. 

Ярдымджы сёзлер: талебелерни, Йылбаш 
байрамына, мектепте, ана-бабаларны, шиир ве 
йырлар. 


‚ аджеп — невже 
• тюшюнмек — думати 

Наджие Аметова 
Эгиз кьозулар 


Леваени танъ юкъусындан ашханеден кель- 
ген сеслер уянтты. «Анам сабалыкъ емеги азыр- 
лай, гьалиба», деп тюшюнди Левае. Бираз- 
дан къапу ачылды. Бабасынынъ эеджанлы сеси 
эшитильди. Онынъ лафларыны Левае анълап 
оламады. Лякин анасынынъ: «Шимди, сыджакь 
урбаларымны киейим», — деген сесини бир 
янълышсыз эшитти. Сонъ къапу япылды. Левае- 
ни бу шамата раатсызлады. О, тёшектен сычрап 
турды. Урбаларыны кийди, азбаргъа чыкъмагъа 
азырланды. Тышта ава сувукъ. Къыш чиллеси 
укюм сюрьмекте эди. Шу арада къапу ачылып, 
ичери анасы, онынъ артындан бабасы кирдилер. 

— Турдынъмы, къызым? — деди анасы, — 
козюнъ айдын, къоюмыз эгиз къозулады. 

Левае къувангъанындан: «Айдында ол- 
сун!», — деди де, элиндеки тонуны тез-тез кий- 
ди. Азбаргъа ашыкъты. Анасы оны токътатып: 

— Ашыкъма, къызым, башта бирер козьай- 
дын къавеси ичейик, сонъ барып бакъарсынъ. 
Оларны шимди раатсызламакъ олмаз. Озь 
алларына ятсынлар, — деди. 

Левае тонуны биле чыкъармады. Маса 
башына кечип отурды. Анасы пиширген къавени 
ашыкъып-ашыкъып ичти. Къавени битирир-би- 
тирмез, азбаргъа чыкъты. Арангъа киргенинен, 
кошеде яткъан уфачыкъ, беяз юньлю къувур- 
чыкъ къозуларгъа козю тюшти. Къозулардан 
бириси аякъ устюнде тура, экинджиси ята эди. 
Ана къой яткъан къозуны ялай, оны турсата- 
джакъола, гъалиба, кимердебирбашынен къозу- 
нынъартаякъларындантюрте. Къозуисетурмай. 
Эп ята. Левае къозуларны сыйпады, севди. Ана- 
къой мераметли къызчыкъны пек яхшы таный 
эди. Левае ана-къойгъа ярдым этеджек олды. 
Яткъан къозуны котерип турсатты. Къозу бир- 
эки адым аткъан сонъ, аякълары титреп, ерге 
ятты. 

— Тембель, — деди Левае къозугъа ба- 
къып, — юрьмеге истемей. 

Кунь къавушты. Ава баягъы сувуды. Левае 
раатсызланып башлады. Бабасы иштен кель- 
генинен: 

— Баба, къозулар ушюмезлерми? — деп 
сорады. — Меним эллерим эки къатлы къол- 
чакъларда биле ушюйлер. 

— Къасевет этме, къызым, олар ушюмез- 
лер. Аран сыджакъ, яткъан ерлери къуру, — деди 
бабасы озюни сыкъмадан. 

Лякин бабасынынъ сёзлери Леваени тынч- 
ландырмадылар. О, зайыфча къозу ичюн зияде 

раатсызланды. «Кьозучькь уфачыкъ, териси 
юфкъа, юньлери къыскъа, о озь-озюни къызды- 
рып оламаз», — деп тюшюнди. 


1. Леваени танъ юкъусындан нелер уянтты? 
ба 2. Анасы Леваеге насыл хабер айтты? 
З. Къызчыкъ не япты? 
4. Арангъа киргенинен Леваенинъ неге козю тюшти? 
5. Къызчыкъ неге раатсызланып башлады? 


ххх 


Кеч олды. Ярыкьлар сёнди. Эр кес татлы 
юкъуда. Лякин Левае юкълап оламай. Къозуны 
тюшюне. Левае даянып оламады. Тешектен 
турды. Сыджакъ урбаларыны кийди. Баягъы 
эскирген бала ёргъаныны алып, азбаргъа чыкъ- 
ты. Араннынъ къапусыны мукъайтлыкънен 
ачты. Ярыкъны якъмады. Айванлар уяныр деп, 
сакъынды. 

Къаранлыкъкъа козю алышкъан сонъ, зайыф 
къозуны мукъайтлыкънен ёргъангъа сарып, къу- 
чагъына алды. Араннынъ къапусыны сессиз-ша- 
матасызкъапатты. Эгерана-къой дуйса: «Бэ-э-э, 
бэ-э-э, деп кьычырыр, башкъа къойларны, атта 
сыгъырны биле уянтьр», — деп тюшюнди. Къо- 
зуны эвге алып кирди. Оны соба янына къойды. 
Къозу козьчиклерини ачты, башчыгъыны котер- 
ди. Левае ёргъаннынъ бир уджуны къатлап, къо- 
зунынъ башы астына къойды. Оны сыйпады. 
Къозу тынчланды, козьчиклерини юмды. «Юкъ- 
ла-юкъла, — деди Левае къуванып, — такъа- 
тынъ келир». Левае озю япкъан ишинден мем- 
нюн олып, одасына кетти. Татлы юкъугъа далды. 
Саба юкъудан тургъанда, бабасы ишке кеткен, 
анасы исе къозугъа сют ичире эди. 

— Ана, къозуны бугунь акьшам да эвге ала- 
йым да, — деди. 

Анасы разы олды. Къызчыкь къувана-къува- 
на къозуны арангъа алып кетти. Ана-къой бала- 
сыны корьгенинен, онъа догъру юрьди: «Бэ-э-э, 
бэ-э-э», — деп къычырды. Левае оны анасына 
йиберди. 

Арадан бир афта кечти. Ава бираз къызды. 
Уйле маалинде исе кунешнинъ джыллы нуру 
къарны иритип башлады. Леваенинъ анасы 
ана-къойны тувар азбарына йиберди. «Бираз 
юрьсин, аякълары чезильсин», — деди. Къой- 
нынъ артындан къозулар да бирер-бирер чапып 
чыкътылар. Оларны бири-биринден айырмакъ- 
нынъ чареси ёкъ эди. Къозулар къызчыкъны къу- 
вандырып, кенъ азбарда чапкъалаша, ойнакъ- 
лай эдилер. 


1. Кеч олгъанда Левае зайыф къозучыкъны не япты? 
Метинге эсасланып, икяе этинъиз. 
2. Саба юкъудан тургъанда о, анасына не деди? 


З. Левае насыл бир къызчыкъ? Онынъ арекетлерине 
къыймет кесинъиз. 


• къыш чиллеси (январь айынынъ энъ сувукъ 
куньлери) — за змістом: лютий мороз 

• козь тюшмек — зупинився погляд 

- титремек — тремтіти 

- ушюмек — замерзнути 

- юфкъа — тонкий (-а) 

- мукьайтлькь -- обережність 

- джыллы — теплий 

. чаре-- можливість 

- чапкьалашмакь — бігати граючи 

Къырымтатар тили 


Джумле азалары. Джумленинъ 
баш азалары: муптеда ве хабер 


27-мешгъулиет. Джумлелерни окъунъыз. Сёзлерге 
кьоюлгьан суаллерге дикъкъат этинъиз. 


ким? къайда? неяптым? 
1. Мен Алуштада догъдым. 


не вакъыт? ким? ким? къайда? 

2. Тюневин Вели ве Амза табиат тёгерегине 
не яптылар? 
бардылар. 

нелер? нелер? насыл? ненен? 

З. Чименлер ве чайырлар тюрлю чечеклер- 

не япылгъан? 
нен орьтюльген. 


кимге? насыл? ким? не япты? 
4. Манъа якъын достум кельди. 


Джумледе суаль къоймакь мумкюн 
олгъан сёзлерге джумле азалары дейлер. 
Эр бир джумле азасынынъ озь вазифе- 
си ола. Джумле азалары баш ве экинджи 


дередже азаларына болюне. Баш азалар — 
муптеда ве хабер. Олар джумленинъ неги- 
зини тешкиль этелер. Негиз — джумленинъ 
эсас манасыны бильдирген къысым. 


28-мешгъулиет. Нокъталар ерине ярдымджы 
сёзлерден келишкен сойларыны сечип язынъыз. 


Багъчада (не?)... пишти. Ишчилер алма- 
ларны (не яптылар?) ... . Алмаларны ящиклер- 
ге къойып, (неге?) ... юкледилер. (Нени?) 

консерва заводына ёлладылар. Алмалардан 
шыра ве (не?) ... япыла. 

Ярдымджы сёзлер: машинагъа, хошаф, 
джыйдылар, оларны, алма. 


29-мешгъулиет. Джумлелерни окъунъыз. 
1. Дерс башланды. 2.Шевкет экинджи рале- 
де отура. 3. Амет достларынен дагъгъа барды. 
4. Къышта чёль беяз чаршафнен орьтюльди. 
ба 1. Джумлелерде ким? не? не япты? не япа? суал- 
лерине джевап берген сёзлерни тапынъыз. Бу сезлер 
джумленинь насыл азалары ола? 


2. Джумлелерни дефтеринъизге кочюринъиз. Муптеда- 
нынъ астыны бир сызыкънен, хаберни исе эки сызыкъ- 
нен сызынъыз. 


Муптеда джумледе ким я да не акъ- 
къында айтылгъаныны бильдире. Муптеда 
ким? кимлер? я да не? нелер? суаллери- 
не джевап бере. 

Меселя: Талебе (ким?) окъуй. Балалар 
(кимлер?) йырлайлар. Бульбуль (не?) оте. 


Чечеклер (нелер?) ачты. 

Хабер муптеда акъкъында не айтылгъа- 
ныны бильдире. Хабер не япты? не япа? не 
япаджакъ? киби суаллерге джевап бере. 

Меселя: Бабам кельди (не япты?). 
Рефат чала (не япа?). Эмджем келеджек 
(не япаджакъ?). 


30-мешгъулиет. Шиирни окъунъыз. 
Къар ягъып, бем-беяз олды 
Тарлалар, ёллар-излер. 
Къарбаба яптыкъ багъчада 
Топланып бугунъ бизлер. 

Башына кийсеттик къопкъа, 
Элине бердик курек. 
Эм эпимиз риджа эттик: 
— Къарны куремек керек. 
А. Сеногъул 


ба 1. Балалар багъчада не яптылар? 


2. Шиирден ким? кимлер? не? нелер? суаллерине 
джевап берген сёзлерни тапып, дефтеринъизге язып 
алынъыз. 


31-мешгъулиет. Джумлелерни окъунъыз. 


1. Селим къартбабасынен берабер ер ... (не 
япа?). 2. Анифе пенджерелерни ... (не япты?). 
3. Мен анам ювгъан чамашырны ... (не яптым?). 
4. Ахтем чёплюклерни къопкъагъа ... (не япа?). 
5. Къартбабам баарьде тереклерни ... (не 
япаджакъ?). 

ба Нокъталар ерине келишкен хаберни къойып, джумле- 

лерни дефтеринъизге ЯЗЫНЪЫЗ. 

Ярдымджы сёзлер: утюледим, пытай- 
джакъ, толдура, сюртти, къаза. 

32-мешгъулиет. Джумлелерни окъунъыз. 


1. ... (ким?) тешегинден турды ве пенджере- 
ге бакъты. 

2. ... (нелер?) тюйни ашадылар. 

З. ... (кимлер?) тилькичикни айванат багьча- 
сына бердилер. 

4. Азбарда чешит... (нелер?) бар. 


Нокъталар ерине келишкен муптеданы КЬОЙЬП, джумле- 
лерни дефтеринъизге язынъыз. 

Ярдымджы сёзлер: эв айванлары, Айдер, 
балалар, чипчелер, бабам. 


Лёман Сулейман 
Биринджи акъбардакъ 


Къышнынъ сонъу. Аджджы еллер 
Кимерде бир даа эсе. 

Сабалары къата ерлер, 

Кунь сыджагъын аяз кесе. 


Табиатнынъ муджизеси 
Ве баарьнинъ хаберджиси, 
Осип еткен, ачкъан ап-акъ, 
ба Къокъу сача бир акъбардакъ. 
Шиирни эзберленъиз. 

из 


Къызыл китап 


Акьбардакьларнь ве пейгьамбер дёгмеси- 
ни кьопарманъыз! Олар ер юзюнде пек аз къал- 
дылар, тезден бир тамам ёкъ олып кете билелер. 

Къопарылып эвге кетирильген чечеклер 
сизни бир-эки кунь къувандыра билелер. Лякин 
олар энди ерде бир вакъыт осип оламазлар. 

Акъбардакълар, пейгъамбер дёгмелери 
«Къызыл китап»къа кирсетильгендирлер. Бу 
ойле китап ки, анда адлары кирсетильген бутюн 
осюмликлер ве айванлар ёкъ олув хавфында- 
дыр. Оларны къорчаламакъ керектир. Чечеклер 
къырларны ве орманларны, бизим аятымызны 
яраштыргъаныны бир вакъыт унутманъыз. 

Оларны ёкъ олып кетювден къорчаланъыз! 


1. Метинни дикъкъатнен окъунъыз. 
2. «Къызыл китап»къа насыл чечеклер кирсетильген? 


З. Биринджи ве сонъки джумлелернинъ язылувына 
дикъкъат этинъиз. 

4. Къырымда къайсы осюмликлер, айванлар ёкъ олув 
хавфындадырлар? 


Акъбардакъ, пейгъамбер дёгмеси чечеклерининъ 
ресимлерини япынъыз. 


- муджизе — чудо 

- баарьнинъ хаберджиси — вісник весни 
- ап-акъ — білосніжний 

. акъбардакъ — пролісок 

- пейгъамбер дёгмеси — конвалія 

. хавф — загроза 

Къырымтатар тили 


Джумле азалары. Джумленинъ баш 
азалары: муптеда ве хабер (девамы) 
33-мешгъулиет. Нумюне боюнджа джумлелер уйду- 
рып язынъыз. 


Ким? Не япа? 
1. Фатма яза. 


дні 
Эе 
4 
Муптеда ве хаберге джумленинъ баш 


азалары дейлер. 
Джумледе муптеда бир сызыкънен, 


хабер исе эки сызыкънен къайд этиле. 
Меселя: Селим йырлай. 


34-мешгъулиет. Берильген сёзлерден джумлелер 
тизип, дефтеринъизге язынъыз. 


1. Эшреф, севе, масалларны, динълемеге, 
тылсымлы. 

2. Къуюдан, чыкъарды, Шевкъие, сув. 

З. Мейданчыкъта, топ, балалар, ойнайлар. 

4. Чорап, огренди, орьмеге, Зера. 

5. Яптьм, ресимини, мен, мышыгъымнынъ. 

6. Салкъын, суву, кьуюнынъ, ве, лезетли. 


ба 1. Муптеда ве хабернинь астыны сызынъыз. Устьлерине 
суалини язынъыз. 
2. Чорап сёзюнинъ схемасыны япынъыз. 


35-мешгъулиет. Шиирни бир къач кере окъунъыз. 
Шаирнинъ насыл истеги бар? 

Япалакьлап къар ягъсын. 

Номай олсун берекет. 

Балачыкълар ойнасын, 

Бахтчюн тынчлыкъ тек керек. 
Л.Сулейман 


1. Акълынъызда тутып, дефтеринъизге язынъыз. 
2, Муптеданы тапып, астыны бир сызыкънен сызынъыз. 


36-мешгъулиет. Окъунъыз. Бу парча къайсы ма- 
салдан алынгъан? 


Къашкъыр балыкъны ашагъан сонъ: 

— Достум, бир балыкъ даа берсе, — дей 
тилькиге. 

— Бар, озюнъ тут да, аша, — джевап бере 
тильки. 

— Я балыкъ насыл тутула? — сорай къаш- 
къыр. 

Тильки къашкъырдан къуртулмакъ ичюн бой- 
ле дей: 

— Озенге бар. Бузны теш де, къуйругъынъ- 
ны сувгъа йибер. Балыкълар онъа сарылыр. Ана 
шу вакъыт къуйругъынъны чекерсинъ де, ба- 
лыкьларны чыкъарырсынъ. 

Ахмакъ къашкъыр ойле де япа. 

1. Къашкъыр тилькиге не дей? 
2. Тильки онъа насыл джевап бере? 


З. Къашкъыр тилькиден не сорай? 
4. Тильки къашкъырдан къуртулмакъ ичюн не дей? 


5. Кьашкььр  тилькининь айткъанларыны яптымы? 
Масалны девам этинъиз. 


ё 37-мешгъулиет. Наджие Аметованынъ «Эгиз кьозу- 
лар» икяесинден 5 джумле тапып, дефтеринъизге язып 
алынъыз. Муптеда ве хабернинъ астыны сызынъыз. 


Эрдживан Керменчикли 
Баарь мевсими 


Ах, не къадар гузель мевсим 
Тереклер гуль ачкъанда, 

Къайтып кельген йырджы къушлар 
Сюрюлернен учкъанда. 


34 


Право для безоплатного розміщення підручника в мережі Інтернет має 
Міністерство освіти і науки України Һр://топ.доу.иа/ та Інститут модернізації змісту освіти Һрѕ://ітго.доу.иа 


Ачыкъ мавы кок юзюнде 
Нурлу кунеш ышыгъы, 
Озь-озюне бу манзара 
Табиат ярашыгъы. 


Джыллы, хафиф ельчик эсе, 
Бу — баарьнинъ нефеси. 
Табиатны безендире 
Бульбуллернинъ хош сеси. 


. Шиирни ифадели окъунъыз. 
. Шаир табиатнынъ гузеллигини насыл сёзлернен 


тасвирлей? Шиирден тапып окъунъыз. 


. Баарь мевсими къайсы айдан башлай? 
. Шиирдеки сёзлерге эсасланып, баарь мевзусында 


икяечик язынъыз. Икяени бойле башланъыз: Баарь — 
гузель мевсим. 


сюрю — за текстом: зграя 
ышыкъ — за текстом: тепло 
манзара — за змістом: видовище 
хафиф ельчик — легкий вітерець 
безендире — прикрашає 


Къырымтатар тили 


Джумленинъ экинджи дередже азалары 


38-мешгъулиет. Окьунььз. Серлева кьоюнъыз. 


Биз Керичь маден заводына бардыкъ. Ма- 


ден заводы пек буюк. Теджрибели маденджи 
Бекир агъа бизге бутюн цехлерни косьтер- 
ди. Бекир агъа бизге заводнынъ тарихыны икяе 
этти. Биз оны дикькьатнен динъледик. 

Меракьлы икяе ичюн тешеккюрлер биль- 
дирдик. Бекир агьанен сагълыкълашып, эвле- 
римизге къайттыкъ. 


1. Метинни дефтеринъизге язып алынъыз. 
2. Къайд этильген сёзлернинъ устюне суаллерини язы- 
нъыз. Бу сёзлер джумледе не ола? 


Джумледе муптеда ве хаберден гъай- 
ры башкъа сёзлер де бар. Бу сёзлерге 
джумленинъ экинджи дередже азалары 
дейлер. 

Меселя: Биз дерсте диктант яздыкъ. 

Алие диктантны яхшы язды. 


39-мешгъулиет. Метинни окъунъыз. 


Рессамлар сергиси 
Биз къырымтатар рессамларынынъ серги- 
сине бардыкъ. Анда аджайип ресимлер корьдик. 
Мен къырым манзарасыны тасвирлеген ресим- 
лерни пек бегендим. 

Сергиде биз рессамларнен таныш олдыкъ. 
Рессамларнынъ масалларгъа япкъан ресимле- 
ри бизни меракъландырды. Олар ренкли, дюль- 
бер ве джанлы киби эди. 

Биз сергиден яхшы теэссуратларнен 
къайттыкъ. 

1. Балалар къайда барды? 

ба 2. Олар сергиде не корьдилер? 
3. Кьайсь ресимлер оларны меракъландырды? 
4 


. Метинге эсасланып, джевапларны дефтеринъизге 
язынъыз. 

. Джумлелерде баш ве экинджи дередже азаларынынъ 
астыны сызынъыз. 

6. Берильген ресим къайсы масалгъа аит? 


7. Масалны хатырланъыз ве икяе этинъиз. 


сл 


40-мешгъулиет. Джумлелерни дефтеринъизге 
кочюрип язынъыз. 

1. Саба балалар Багъчасарай шеэрине экс- 
курсиягъа кетеджеклер. 2. Кок юзюни булутлар 
къаплады. З. Мен тар ве айланчыкъ сокъакъ- 
тан кетем. 4. Йылбаш байрамына битам кобете 
пиширди. 


экинджи дередже азаларыны исе далгъалы сызыкъ- 
нен къайд этинъиз. 


2. Дёртюнджи джумленинъ схемасыны япынъыз. 


ба 1. Муптеданы бир сызыкънен, хаберни эки сызыкънен, 


41-мешгъулиет. Джумлелерни окъунъыз. Эр бир 
джумледе муптеда ве хаберни къайд этинъиз. 


1. Фатиметике. 2. Решатяза. 3. Анам пишир- 
ди. 4. Тавшан сычрай. 5. Тюркю эшитиле. 
Джумлелерге экинджи дередже азаларыны нумюне 
боюнджа къошып язынъыз. 

Нумюне: Фатиме анасына оглюк тике. 


Ярдымджы сёзлер: анасына оглюк, достуна мектюп, 
лезетли аш, чёльде, узакьта шень. 

ё 42-мешгъулиет. Шиирни ифадели окъунъыз. 


Тышта боран. Эвде сыджакъ. 
Не яхшы соба якъмакъ! 
Пенджерени буз къаплады, 
Энди о ола япракъ. 
Буз япракълар ешиль дегиль, 
Олар къар киби ап-акъ. 
А.Сеногъул 


1. Шиирден не? суалине джевап берген сёзлерни язып 
алынъыз. Бу сёзлернен джумлелер уйдурып язынъыз. 

2. Джумлелерде баш ве экинджи дередже азаларынынъ 
астыны сызынъыз. 


Субхи Вапиев 


Къарылгъач кельди 


Къарылгъач кельди, 

Баарь кельди, 

Эвимиз кульди, шадландыкъ. 
Къарылгъач кельди, 

Селям кельди, 

Баарьлик ишке атландыкъ. 


Юванъны 

Сен кельгендже 

Сакъладыкъ биз, къарылгъач. 
Яша, къуван 

Кузь кельгендже, 

Сонъ ёлунъа къанат ач. 

Гьафар Булгьанакьль 


ЖЖЖ 


Софамызнынъ сачагъында 
Юва япкъан бир къарылгъач. 
Афта бою уча-къона, 
Анълашыла: юрткъа мухтадж. 


Бу юванынъ устю ачыкъ, 
«Диварлары» кемер-кемер. 
Уста экен къарылгъаччыкъ, 
Бакъ, чёкючи недай чебер. 


. Шиирлерни окъунъыз. 
. Кьарьлгьачлар не вакъыт учып келелер? 
. Баарь кельген сонъ не ола? Шиирлернинъ мундери- 


джесине эсасланып, икяе уйдурынъыз ве дефтеринъ- 
изге 4 — 5 джумле язынъыз. 


. Экинджи шиирде къарылгъач акъкъында не айты- 


ла? Къарылгъачлар акъкъында бильгенинъизни икяе 
ЭТИНЪИЗ. 


. Бегенген шиирни эзберленъиз. 


шенълик — веселощі, радість 

шадландыкъ — за текстом: зраділи. 
атландыкъ — за текстом: приступили до роботи 
юрткъа мухтадж — за змістом: без батьківщини 

40 


Къырымтатар тили 


Джумледе сёзлернинъ 
бири-биринен багъы 


43-мешгъулиет. Окъунъыз. 


Сулейман агъа (къайда?) ... (не?) ... къа- 
заджакъ олды. Онъа (неге?) ... (кимлер?)... кель- 
ди. Къуюдан (насыл?) ... сув чыкъты. Олар къую 
этрафына (не?) ... тёктилер. 


1. Нокъталар ерине ярдымджы сёзлерден манаджа 
келишкенини къоюнъыз. 
Ярдымджы сёзлер: азбарында, къомшулар, 
чакъыл, ярдымгъа, къую, салкъын ве лезетли. 


2. Джумлелерни дефтеринъизге язынъыз. Баш ве экин- 
джи дередже азаларыны бельгиленъиз. 


Буны билинъиз! 


Сёзлер джумледе манаджа багъланалар. 
Бири-биринен багълы олгъан сёзлерни тапмакъ 
ичюн бир сёзден башкъа сёзге суаль къоймакъ 
керек. 


44-мешгъулиет. Шиирни окъунъыз. 


Еллер ойнай ве къарчыкълар 
Авелене авада. 
Ель сызгъыра ве ташчыкълар 
Чатлай чилле аязда. 
Ю. Къандым 
1. Бу шиирде къач джумле бар? Джумлелерде суаль 


ярдымынен муптеда ве хаберни тапып, дефтери- 
нъизге язып алынъыз. 


2. Берильген сёзлерге манаджа келишкен сёзни язы- 
нъыз: Авелене (къайда?) ... ; Чатлай (не вакъыт?) ... . 

45-мешгъулиет. Суаллер ярдымынен джумлелер 
уйдурып язынъыз. 
ким?  кьайда? неяпа? 
Нумюне: Мавиле багьчада чалыша. 


1. Ким? не? не япты? 
2. Кимлер? неерге? не япаджакь? 
З. Къайда? не? не япа? 


46-мешгъулиет. Хатырланъыз. 


Буюк арифнен башлана, сонъунда нокъта 
къоюла, там фикирни бильдире, бир я да бир 
къач сёзден тизиле. Бу не? 


лер ерлешкенини айтынъыз. Фикринъизни тасдикъ- 
ланъыз. 
1. Къыш. 1. Мектепке ашыкъа. 
2. Балалар ойнайлар. 2. Шенъ кулелер. 
З. Тенеффюс битти. З. Ешиль япракъ. 


ба Джевабыны тапкьан сонь, кьайсь тарафта джумле- 


Джумлелерни дефтеринъизге язып алынъыз. Муптеда 
ве хабернинъ астыны сызынъыз. 


Буны билинъиз! 


Муптеда ве хабер — бу джумле. Базыда 
джумледе тек муптеда, я да тек хабер ола. 


Меселя: Саба. Мектепке азырланам. 


47-мешгъулиет. Берильген сёзлерден джумлелер 
тизинъиз. Дефтеринъизге язынъыз. 


а) Азырлана, сансар, къышкъа. 
б) Сувукъ, къышта, уфюре, еллер. 
Нокъталар ерине келишкен сёзни язынъыз. 
ба Сансар (не япа?) ...; азырлана (неге?).... 
Еллер (не япа?) ...; уфюре (не вакъыт?) ...; 
еллер (насыл?) .... 

= | 48-мешгъулиет. Джумлелерни окъунъыз. Мана- 
джа багьль олгьан сезлерни суаллер къойып, язып 
алынъыз. 
Нумюне: 
Бабам устаханеде чалыша. 
Бабам (не япа?) чалыша; чалыша (къайда?) 
устаханеде. 


1. Рефат достларынен топ ойнай. 
2. Мен диктантны яхшы яздым. 
3. Коюмизде балабан тюкян ачылды. 


Гульнара Умерова 


Орман бахшышы 


Назифе ве онынъ къардашы Рустемчик 
баарь куньлеринден биринде койде яшагъан 
къартаналарына мусафирликке кельдилер. Раи- 
ме къартана яшагъан койнинъ чевре-чети юксек 
дагъларнен, орманларнен сарылы. Назифе- 
нен Рустем эртеси куню орманны сейир этмеге 
чыкътылар. Олар орман ичинде чапып-чапкъа- 
лап юрьген сонъ Назифе Рустемге: 

— Кадям, айды сакъланчыкъ ойнайыкъ, — 
деди. 

Къардашы разы олды. Назифе саймагъа 
башлады: 


Беяз къушчыкъ, 
Къара къушчыкъ. 
Мен къалайым — 
Сен чыкъ. 

Назифенинь озю чькьть, Рустемчик исе 
аптесини тапмакъ керек эди. 

— Сен онгьадже сай, мен сакъланайым, — 
деди Назифе Рустемчикке. 

Рустем юксек терек тюбюне барып аркьа- 
сыны чевирди ве козьлерини зллеринен къапат- 
ты да: 

-- Бир, зки, учь... — деп, онгьадже сайды, 
сонь артына айланып бакъты. Орталькь чым- 
чырт. Рустемчик кьарт чам терегине таба адым- 
лады. Лякин онынъ артында кимсе ёкъ эди. 
Къаршыдаки чам терегини корьди ве яваш-яваш 
онъа тараф кетти. Терекке бираз якъын кель- 
генде андан насылдыр къоркъунчлы бир давуш 
эшитильди. Рустемчик шашмалады. 

— Апте! Апте, мен артыкъ ойнамайым! — 
деп агъламсырады. 

Шу вакъыт чалылар артындан Назифенинъ: 

— Рустем, мында кель! — деген сесини 
эшитти. 

44 


Рустемчик къуванчнен аптесининъ янына 
барды. Назифе къолунда ком-кок бир къоян- 
чыкъ тутып тура эди. Онынъ къырмызы козьчик- 
лери джылпы-джылпы бакъалар. 

— Рустем, неден къоркътынъ? — деп сора- 
ды Назифе. 

— Анда копек улуды! — деди Рустемчик. 

— Бу ерлерде копек ёкътыр. Давуш чыкъар- 
гъан пугъу къушу олса керек. 

Рустем аптесининъ сёзюни эшитип, бираз 
тынчлангъан киби олды ве: 

— Бу къоянчыкъны къайдан таптынъ? — деп 
сорады. 

— Мен сакъланмакъ ичюн чапып кеткен- 
де, козюме томалакъ бир шей чалынды. Онъа 
якъынлашсам, къоянчыкъ экен. О да мени 
корьди, лякин къачмады. Аячыгъы яралангъан, 
шунынъ ичюн къачмаса керек. 

— Апте, къоянчыкънынъ аягъы тюзелирми? 
— деп сорады Рустемчик. 

— Эльбет, тюзелир. Биз шимди оны сепе- 
тимизге къойып, эвге алып кетермиз. Тедавий- 
лермиз, — деди Назифе. 

— Аячыгъыны багълармыз, ашамагъа да бир 
шейлер берирмиз, — деп кулюмсиреди Рустем- 
чик аптесининъ фикирини девам этерек. 

Апте-къардаш эвге догъру ёл алдылар. 

Раиме къартана торунларыны азбар къапу- 
сы янында беклеп отура эди. Рустемчик къарта- 
насыны корьгенинен: 

— Къартана, орман бизге буюк бахшыш бер- 
ди! — деди къуванчнен. — Биз къоянчыкъ тап- 
тыкъ, амма аячыгъы агъыра! 

— Эвге алып киринъиз, яралы аячыгъыны 
багълайыкъ. Тюзельген сонъ, бельки, бизнен 
къалыр, — деди Раиме къартана. 

Арадан бир къач кунь кечти. Балалар къо- 
янчыкъны яхшы бакътылар. Онъа эр кунь тазе 
отлар ташып турдылар. Аячыгъы да яваш-яваш 
тюзельди. Ода ичинде о якьтан бу якькъа чап- 
къалап башлады. Бир кунь саба Рустемчик къо- 
янчыкъ гъайып олгъаныны корип, ферьяд-фи- 
гъан къопарды. Къартанасынен аптеси ондан: 

— Рустем, не ичюн агълайсынъ? — деп сора- 
дылар. Рустемчик элинен къоянчыкъ яшагъан 
оданы косьтерди. Назифе одагъа чапып кирди. 
Арадан чокъ вакъыт кечмеден андан: 

— Къартана, къоянчыкъ къачкъан! — деген 
эеджанлы сес эшитильди. Буны эшиткен Рустем- 
чик даа фена агълай башлады. Раиме къартана 
бираз сусты, сонъра деди: 

— Рустем, не ичюн агълайсынъ? Я сен Нази- 
фе, не ичюн кусьтинъ. Къоянчыкъ къачкъан, 
демек, аячыгъы тюзельген. Сизлер киби яхшы, 
эдепли балаларнен таныш олгъаныны ормангъа 
барып, озь анасына макътанаджагъы кельген. 

Бельки, о кене бизге мусафирликке келир. Я да 
энди келедир. 


Балалар къартаналарынынъ лафыны эшит- 


кен сонъ, эпейи вакъыт тюшюнип турдылар. 


Сонъра Назифе Рустемчикке: — Кадям, юрь 
орман тарафкъа, — деди, — къоянчыкъны къар- 
шьлайькь. 


Рустемчикнен Назифе эль тутушып, орман 


тарафкъа чапьп кеттилер. 


ба й 
2. 
.Балалар орманда чапкъалап юрьгенде не олды? 

Назифенен Рустемчик кимге мусафирликке кель- 
дилер? 
Раиме кьартана яшагъан кой насыл зди? 


Бу акьта метинден парчаны тапынъыз ве ифадели 
окъунъыз. 


. Раиме къартанай ве балачыкьлар къоянчыкъны насыл 


этип бакътылар? 


. Къоянчыкънынъ аягъы тюзельген сонъ не олды? 


Икяени девам этинъиз. 


. Не ичюн муэллиф икяенинъ адыны «Орман бахшышы» 


деп къойгъан? 


.Я сиз бу икяеге насыл серлева даа къояр эди- 


нъиз? Тюшюнип бакъынъыз ве озь фикирлеринъизни 
айтынъыз. Серлевагъа ресим япынъыз. 


сакъланчыкъ — гра: схованки 

улумакь — вити 

пугьу кьушу -- пугач, сова 

ферьяд-фигьан -- істерика 

фена (агьлай) -- за текстом: сильно (заплакав) 
кусьмек -- ображатись 

Къырымтатар тили 


Сёз бирикмеси. Баш ве таби сёз 
49-мешгъулиет. Берильген сёзлерден джумлелер 
тизинъиз. Дефтеринъизге язынъыз. 


1. Мени, достум, чагъырды, мусафирликке; 
2. Чибереклер, тавада, чырылдай. 


Джумлелерден манаджа багълы олгъан сёзлерни суал- 
лер къойып, язып алынъыз. 


Буны билинъиз! 


Эки ве экиден зияде сёз къошулмасына сёз 
бирикмеси дейлер. Сёз бирикмелери баш ве 
таби сёзлерден ибарет. Таби сёз баш сёзнен 
манаджа багълана. Баш сёзден таби сёзге суаль 
къоюла: 


къайда? насыл? 
у х у № 
мектепке кетмек, ешиль байракь 


Сёз бирикмесинде баш сёз бойле ишарет- 
нен (х) къайд этиле. 


50-мешгъулиет. Сёз бирикмелерини окъунъыз. 
Баш сёзден таби сёзге суаль къоюнъыз. 


нени? 


х 
Нумюне: икяени окъумакъ 


х х х 
Таби сёз, оджаны хайырламакъ, тазе ава, 


х х 
аджайип чечеклер, дерске кельмек. 


ба Сёз бирикмелерини дефтеринъизге язынъыз. 

51-мешгъулиет. Метинни окъунъыз. 


Аметхан достларынен дагъгъа барды. 
Балалар баягъы ёл юрьген сонъ чамлыкъ дагъы- 
на келип чыкътылар. Мында къалын ве юксекчам 
тереклери осе. Чам тереклерининъ тюбюнде пек 
чокъ къуругъан къарпасиналар дагъылып ята. 
Балалар якъарлыкъ ичюн шу къуругъан карпа- 
синаларны топладылар. Оларны чуваллар- 
гъа толдурдылар ве эвге таба ёл алдылар. 


1. Аметхан достларынен къайда барды? 
2. Балалар не ерге келип чыкътылар? 


З. Чам тереклерининъ тюбюнде нелер дагъылып ята 
эди? 

4. Балалар не ичюн къуругъан карпасиналарны топ- 
ладылар? 

5. Къайд этильген сёз бирикмелерини дефтеринъизге 
язынъыз. Баш сёзден таби сёзге суаль къоюнъыз. 


52-мешгъулиет. Джумлелерни окъунъыз. 


1. Сайме алам хастаханеде чалыша. 
2. Садыкъ китапханеге барды. 

З. Къара булут ягъмур кетире. 

4. Решид агъа мусафирликке кельди. 


1. Джумлелерни дефтеринъизге кочюрип язынъыз. 
2. Муптеда ве хабернинъ астыны сызынъыз. 

З. Къайд этильген сёз бирикмелерини язып алынъыз. 
4. Баш сёзден таби сёзге суаль къоюнъыз. 


53-мешгъулиет. Нокъталар ерине келишкен сёзлер- 
ни къойып, сёз бирикмелерини тизинъиз. Дефтери- 
нъизге язынъыз. 


насыл? къайдан? ненинъ? не? 

ў х ў х ў х ў х 

... чипче, ... чыкъмакъ, ... къанаты, ... язмакъ, 
насыл? кимнинъ? не вакъыт? 
ў х ух ух 


... китап, ... къалпагъы, ... кельмек. 

Энвер Къафадар 


Баарь ягьмуры 


Кок юзю булутланды, 
Ерге ягьмур тамчылай. 
Булутлар эп алчакъланды, 
Кок гудюрдей-шатырдай. 


Козьлеринъни кьамаштыра 
Чакьмакь чакькьан йылдырым. 
Ильни не де яраштыра, 

Дейим: «Ягь, ягь, ягьмурьм! 


Ягьмур ягьса багьчаларгьа, 
Тогьайларгьа, чёллерге, 
Бинь тешеккюр айтамыз биз 
Бол ягьмурлы баарьге. 


ба 1. Бу шиирде не акъкъында айтыла? 


2. Шаир ягъмурнынъ ягъгъаныны насыл этиптасвирлей? 


3. Шиирге эсасланып, джумлелерни толдурынъыз ве 
дефтеринъизге язып алынъыз: 


Кок ... ... СЕР тамчылай. Булутлар 


& - кьамаштьрмакь — засліплювати 
= . чакьмакь — кресало, іскра 

Къырымтатар тили 


Адий ве муреккеп джумлелер 


54-мешгъулиет. Джумлелерни окъунъыз. Муптеда 
ве хаберни къайд этинъиз. Эр бир джумледе къач муп- 
теда ве къач хабер бар? 

1. Тань атты. 2. Татам байрам къавеси 
пиширди. З. Битам дуа окъуй. 4. Эмджем янъы 
машина алды. 


Буны билинъиз! 
Джумлелер адий ве муреккеп ола. 


Бир муптедасы ве бир хабери олгъан джум- 
леге адий джумле дейлер. 


55-мешгъулиет. Окъунъыз. 


1. Чанъ къакъылды, талебелер сыныфкъа 
толушты. 2. Наджие шиир айтты, Амет исе йыр- 
лады. З. Энвер чокъ бекледи, амма Амет кель- 
меди. 4. Къапу ачылды ве одагъа мышыкъ чапып 
кирди. 5. Юксек сельби тереклери коюмизни 
яраштыра. 

1. Джумлелерни дефтеринъизге язып алынъыз, мупте- 


да ве хаберлернинъ астыны сызынъыз. 
2. Джумлелерде къач муптеда ве къач хабер бар? 


Буны билинъиз! 

Эки ве экиден зияде адий джумлелерден 
ибарет олгъан джумлеге муреккеп джумле 
дейлер. Муреккеп джумлени тешкиль эткен 
адий джумлелер арасында виргюль къоюла. 


Меселя: Къыш кельди, авалар сувуды. 

56-мешгъулиет. Эки адий джумлени къошып, 
муреккеп джумле япынъыз. 


Нумюне: Дерс битти. Эр кес эвге ашыкъты. 
Дерс битти, эр кес эвге ашыкъты. 


1. Мен денъизни севем. Эдие исе дагълар- 
ны севе. 

2. Бабам одун парлай. Мен исе онъа ярдым 
этем. 

З. Биз шеэрде яшаймыз. Лякин мен койни 
бегенем. 


57-мешгъулиет. Муреккеп джумлелерни окъунъыз. 


1. Саба эрте турам мен, 
Эль-бетимни ювам мен. 


2. Кунеш джумерт шавле сача, 
Етише бол берекет. 


З. Къушчыкъ мине чалашкъа, 
Хораз чыкъа бир ташкъа. 


1. Бу джумлелер къач адий джумледен ибарет? 
2. Оларда къач муптеда ве къач хабер бар? 


З. Муреккеп джумлелерде адий джумлелер бири-би- 
ринден насыл ишаретнен айырылгъан? 
4. Джумлелерни дефтеринъизге язынъыз. 


58-мешгъулиет. Джумлелерни окъунъыз. 


1. Февзи сютлю чай севе. 
2. Ешиль дагълар коюмизни яраштыра. 
З. Хораз кете авлакъкъа, 

Къоян къайта дагълыкъкъа. 


1. Джумлелернинъ къайсы бири ашагъыда берильген 
схемаларгъа келише? 


у РАМИ 


б 


2. Муреккеп джумлени дефтеринъизге язып алынъыз. 

59-мешгъулиет. Джумлелерни окъунъыз. Джумле- 
лерде къач муптеда ве къач хабер олгъаныны бельги- 
ленъиз. Бу джумлелер адий я да муреккепми? 

1. Акъшам олды, кунеш батты. 2. Спектакль 
битти, артистлер санагъа чыкъты. З. Куньлер 
кече, ай кече. 4. Авалар къыза, къар ирий. 
5. Мен йырламагъа севем, къардашым исе 
— ойнамагъа. 


Джумлелерни язып алынъыз. Муптеда ве хабернинъ 
астыны сызынъыз. 


Мерьем Османова 


Мераметли инсанлар 


Биринджи сыныфта окъугъан Эльмира эр 
вакъыт япкъаны киби, бугунь де мектептен эвге 
къайтып кельген сонъ бутюн дерслерини япты 
да, азбаргъа ойнамагъа чыкъты. Эвлерининъ 
къапусыны къапатып, килитлеген сонъ, анах- 
тарны джоймамакъ макъсадынен йипнен багъ- 
лап, бойнуна асты. Азбарда исе балалар чокъ, 
олар ойнай-ойнай ёрулгъан сонъ эвлерине тар- 
къаштылар. Сонъунда Алёна, Асие ве Эльмира 
къалдылар. 

— Мен эвге кетем, — деди Алёна. 

— Мен де эвге кетеджегим, я сен не япа- 
джакъсынъ? — деп сорады Асие Эльмирадан. 

— Эвимизде ич кимсе ёкъ, — деди къыз- 
чыкъ. — Анам иште... Асие, истесень, юрь, биз- 
ге барайыкъ, бабам Алманиядан балабан ве 

дюльбер къокъла йиберди, оны корерсинь, — 
теклиф этти Эльмира. 

— Юрь, барайыкъ, — бир кереден разы олды 
Асие. 

Олар, эки джарие, Эльмиранынъ эвине кель- 
дилер. Анахтарнен къапуны ачып, ичериге кир- 
генде аякъкъапларыны тышта, къапу огюнде 
къалдырдылар. Эльмира эвдеки къокъланы 
чыкъарып, Асиеге косьтерди. 

— Не де гузель къокъла экен, антери дюль- 
бер, козьлери мас-мавы, сачлары билек киби 
къалын ве узун... — макътамагъа башлады Асие. 
Сонъ бираз эеджанлангъан киби токъталды да: 

— Къокъланъ юреми? — деп сорады. 

— Юре, — деди Эльмира. 

— Меним бойле кьокьлам ёкъ, кичкене бир 
къокълачыгъым бар. О да энди эски, бир къолчы- 
гъы ёкъ. 

— Я, сен бабанъа айт, о санъа янъы союны 
кетирир, — деди Эльмира. 

— Меним бабам ёкъ даа, — деди башыны 
саллап Асие, сонъ агъламагъа башлады. 

— Агълама, Асие, истесенъ мен бу къокъла- 
ны санъа багъышларым. 

— Я ананъ санъа дарылмазмы? — сорады Асие. 

— Ёкъ, дарылмаз. Анам мерхаметли, ачыкъ- 
гонъюлли ве яхшы къадын. 

— Я бабанъ эшитсе, джаны агъырмазмы? — 
текрар сорады Асие. 

— Ёкъ, джаны агъырмаз. О ойле адам дегиль. 

Мемнюн олгъан Асие джариесине, сагъ ол, 
деди де ве къокъланы алып, эвлерине къайтты. 

Акъшам Эльмиранынъ анасы иштен кельген 
сонъ, къызчыкъ бир къабаат ишлеген адам киби 
онынъ янына барып, яваштан ерге чёкти де: 

— Аначыгъым, мен къокъламны Асиеге 
багъышладым, — деди. 

— Насыл къокъланы? — сорады анасы. 

— Бабам Алманиядан ёллагъан къокъланы 
даа, — деди Эльмира. 

— Вай, балам, — къатып къалды анасы не- 
феси тутулгъан киби олып, — бойле къокъланы 
бахшыш бермек олурмы? 

— Менде онларнен къокъла бар. Асиеде исе 
бир дане биле ёкъ экен, барсын о да бир кере 
меним къокъламнен ойнасын. 

— Я не ичюн бабанънынъ ёллагъан бах- 
шышыны бердинъ, башкъа къокъла берсенъ 
олмай эдими? 

— Асие шу къокъланы зияде бегенди, — 
деди Эльмира. 

— Айса, догъру япкъансынъ, къызым, дост 
хатырыны тампакъ эр шейден къыйметлидир. 
Мектюп язармыз, бабанъ санъа кене бирини даа 
ёллар, — деди Эльмиранынъ сачларыны сыйпап 
анасы. 

. Эльмира мектептен кельген сонъ не япты? 

. Азбарда кимлер къалды? 

. Эльмира Асиеге не теклиф зтти? 

. Асие Зльмираньнь эвинде нени бегенди? 

. «Дост хатырыны тапмакъ эр шейден къыйметли- 
дир» сёзлерини ким айтты? Эльмира ве онынъ анасы 
насыл инсанлар? 

6. Бу аталар сёзлери икяенинъ къайсы къараманларына 

келише? 


сор ог — 


Берген зльни зр кес север. 


Досттан зарар тиймез. 


- Алмания -- Німеччина 
- таркъашмакъ (диал.) -- розійтися 
- дарьлмакь — за текстом: сердитися 


Къырымтатар тили 


СЕЗ 


Сєзнинь лексик манасы 


60-мешгъулиет. Окъунъыз ве хатырланъыз. 


Бир де бир шейни бильдирген сёз — онынъ 
лексик манасы ола. 

Меселя: «къыш» сёзюнинъ лексик манасы 
«кузьден сонъ кельген йыл мевсими». 


«Салы» сёзюнинъ лексик манасы «афтанынъ 
экинджи куню (базарэртесинден сонъ)». 


Сёзнинъ лексик манасыны изалама лугъат 
ярдымынен тайинлемек мумкюн. 

61-мешгъулиет. Сырадаки сёзлернинъ умумий 
адыны язынъыз. 


1. Алма, армут, шефтали, къайсы — мейвалар. 


2. Сары, беяз, къырмызы, мавы — ... . 
З. Гуль, кьаранфиль, пападие, ляле — .... 
4. Чанакъ, къашыкъ, фильджан, табакъ --.... 


62-мешгъулиет. Схемагъа эсасланып, «Мен къы- 
рымтатар тилинде сёзлернинъ манасы акъкъында не 
билем» мевзусында малюмат азырланъыз. 


Бирманалы сёзлер 


> 
Зм, 


Лексик 


Синонимлер Антонимлер 


Эмен — 


(маналары (къаршы 
ири ве къатты 
биря да маналы 
япракълы терек. .. 
якъын олгьан Е сёзлер: 
й Онынъ мейвасы — 
сёзлер: саба -акьшам, 


пелит фындыгъы. 


балабан — буюк, беяз - кьара) 


къырмызы -- ал) 


мана 


Чокъманалы сёзлер 
Ине, тикен, кьанат, бурун 


63-мешгъулиет. Дерсликнинъ сонъунда бериль- 
ген изалама лугъаттан бир къач сёз ве оларнынъ лексик 
манасыны дефтеринъизге язып алынъыз. 

64-мешгъулиет. Окъунъыз. Нокьталар ерине сёз- 
лернинь умумий адыны тапьп, джумлелерни дефте- 
ринъизге язынъыз. 


1. Кьаз, папий, тавукъ, хораз — .... 

2. Антер, кольмек, биджакь, фистан — .... 
З. Балта, пычкъы, кельпеден, бургьуч — .... 
4. Баш, къол, аякъ, къурсакъ, къулакъ — .... 


Рефат Чайлакь 
Тезден апрель 


Тезден апрель, дагъ-къырларда 
Мор мелевше ачаджакъ. 
Къокъусыны саба танъда 
Орталыкъкъа сачаджакь. 


Тезден апрель, узакълардан 
Шенъ бульбуллер келеджек. 
Чечек ачкъан багъчаларда 
Гедже-куньдюз отеджек. 


Тезден апрель, ягъмурлар да 
Сагъанакълап ягъаджакъ. 
Дерелерден, улукълардан 
Ташкъын сувлар акъаджакъ. 


Тезден апрель, тарлаларда 
Къызгъын ишлер башлайджакь, 
Ильк баарь ёлакъларын 

Челик атлар ачаджакъ. 

1. Апрель айында табиатта не оладжакъ? Шиирге 
эсасланып, айтынъыз. 
2. Челик атлар бу не демектир? 


З. Шиирни котеринки сеснен, ифадели окъунъыз. 


- улукьлар — жолоби 
- ташкъын — бурхливий 


Къырымтатар тили 


Сёзлернинъ догъру ве кочьме манасы 


Буны билинъиз! 


Сёзлер бир я да бир къач манань ифаделей 
билир. 


Сёзлернинъ догъру ве кочьме маналары 
ола. 


Алтын купелер — купелер алтын маденден 
япылгъан — догъру мана. Алтын эллер — че- 
бер, эр шей япа бильген эллер — кочьме мана. 


65-мешгъулиет. Джумлелерни дикъкъатнен 
окъунъыз. 
1. Бабам аджджы бибер севе. 
2. Татлы сёз кульдюре, аджджы сёз куйдюре. 
1. Оджакъта сув къайнай. 
2. Тарлада иш къайнай. 


1. Кочьме манада къулланылгъан сёзлерни тапынъыз. 
Олар насыл сёзлернен манаджа багъланып келелер? 

2. Бу сёз бирикмелерини дефтеринъизге язынъыз. Баш 
ве таби сёзни бельгиленъиз. 


66-мешгъулиет. Берильген сёзлернен сёз бирикме- 
лери тизинъиз, дефтеринъизге язынъыз. 

е 


е 


2 са 


< 

Къолунда 
Лафкьа ко М 
Балькь = 


Акълында 2 


Козьде 


тутмакъ 


Къайсы бирикмелерде татлы, тутмакъ сёзлери догъру 
манада, къайсы бирикмелерде исе кочьме манада 
къулланыла? 


67-мешгъулиет. Сёз бирикмелеринен джумлелер 
тизип, дефтеринъизге язынъыз. 


Отькюр пычакъ, отькюр сёз, къара къаве, 
къара хабер. 
1. Сёз бирикмелерининъ къайсы бири кочьме манада 


къулланыла? 
2. Джумлелерде баш азаларынынъ астыны сызынъыз. 


68-мешгъулиет. Аталар сёзлерини окъунъыз. Мана- 
ларыны анълатынъыз. 


Татлы сёз демир къапуларны ачар. 


Звинь тар олса да, гоньлюнь бол олсун. 


1. Татлы сёз, демир къапу, тар эв, бол го- 
нъюль бирикмелери догъру я да кочьме манада 
къулланылгъан? 

2. Аталар сёзлерини дефтеринъизге кочюринъиз. 


69-мешгъулиет. Сёз бирикмелерини окъунъыз. 
Догъру манада къулланылгъан сёз бирикмелерини та- 
пынъыз. Оларнен джумлелер уйдурып, дефтеринъизге 
язынъыз. 

Агъыр чанта, алтын кузь, узун ёл, узун омюр, 
агъыр куньлер, алтын юзюк, агъыр вазифе. 

Субхи Вапиев 


Турначыкъ 


Апрель айы. Япалакъ-япалакъ къар ягъа. 
Бунъа опук къар дениле. Пуф киби йымшакъ 
къар, ерге тиер-тиймез, ирип кете. Опук къары 
ирип кеткен сонъ, кокте турналар пейда ола- 
лар. Балалар кокте учькоше шеклини алып уч- 
къан турналар керваныны корип, пек къувана- 
лар. «Турлыйт-турлыйт, турналар!» — деп къычы- 
рышалар. Балаларгъа турналарнынъ келюви, 
буюк байрам ола. Эр кес озь бильгенини бар 
къуветинен къычырып чынълай: 


Аджы-мелек турналар 
Кок юзюнде ялдайлар. 
Чёль устюнде айланып, 
Къонакъ бир ер арайлар. 


Энъ алдында етемен, — 
Ёл корьсетип кетемен, 
Учькошелеп сюрюни 
Аскер киби тиземен, — 


Деп, гъурурнен багъыра, 
Къардашларын чагъыра. 
Аджы-мелек турналар 
Озь мекянын къыдыра. 

Турналар кузьде бир къач керелер кой ус- 
тюнде айланып, «Турлыйт-турлыйт» деп къы- 
чырышалар, балаларнен ведалашып, ве учь 
коше сафкъа тизилишип, дженюпке догъру учып 
кетелер. 

Экинджи джиан дженки башланмаздан 
дёрт-беш йыл эвельси олып кечкен бир вакъиа- 
ны хатырлайым. 

Бир яш турначькь, не олды бильмем, кьана- 
тындан яраланды. О, чалынып алынгъан ашлыкь 
занынынъ ичинде, кокке котерильген турналар 
сюрюси артындан котериледжек олып чекише, 
секире, къычыра, лякин учып оламай. Турналар 
бир къач кере онынъ устюнден айланып учкъан 
сонь, турначыкънынъ оларнен учалмайджагъы- 
ны сезип, етекчиси сонъки кере «турлыйт» деп, 
эмир этти, ве олар дженюпке ёл алдылар. 


Турначыкъ исе багърыны ерге басып, бойну- 
ны узатып, сюрюсининъ артындан бакъып къал- 
ды. Онынъ козьлеринде о къадар кедер бар эди 
ки, буны тариф этмекнинъ имкяны ёкъ! Балалар 
турначыкънынъ янына чапып баргъанда, онынъ 
козьчиклериндеки  мазюнликни корип, пек 
аджындылар. Бир ань сустылар, сонъ бирден 
эписи гурюльдештилер. Энъ уйкени, Муртаза, 
турначыкънынъ янына келип, онынъ башыны, 
аркъасыны сыйпады. Сонъра кокюсине басып, 
эвине алып кетти. Къанатынынъ ярасына тавот 
якъты, чулнен багълады ве тавукълар, кореллер 
яткъан кумеске йиберди. 

Бир къач куньден сонь, турначыкь баягъы 
тюзельди. 

Ашап башлады. Атта оны чагььргьанда, 
янынъа келе де, къолунъдан отьмек алып ашай 
эди. Бойледже, турначыкъ баарьгедже осьти, 
балабан олды. Апрель айында опук къары ягъ- 
гъан сонъ, о, кокте турналар керванынынъ сесини 
эшитип, оларгъа таба учып кетти. Озь сюрюсине 
къошулмаздан эвель, Муртазаларгъа озюнинъ 
миннетдарлыгъыны бильдирген киби, бир къач 
кере эв устюнде айланып, сонъра учып кетти. 


1. Метинни дикъкъатнен окъунъыз. 


2. Балалар турналарнынъ кельгенине насыл къувана- 
лар? Метинден парчаны тапып окъунъыз. 
3. Яш турначыкъкъа не олды? Плангъа эсасланып, икяе 


этинъиз. 
План: 


а) Турначыкъ къанатындан яраланды. 

б) Муртаза турначыкъны эвге кетирди. 

в) Турначыкъ тюзельди ве учып кетти. 

г) Турначыкъ Муртазагъа миннетдарлыгъыны биль- 
дирди. 


- учькоше — трикутник 
- ведалашмакь — прощатися 


Къырымтатар тили 


Омонимлер 


70-мешгъулиет. Джумлелерни окъунъыз. 


1. Япракъта ешиль бакъа 
Къакъылдап, манъа бакъа. 

2. Саба эвден эрте чыкъ, 
Орталыкъта йылтырай чыкъ. 


ба Къайд этильген сёзлернинъ маналарыны анълатынъыз. 


Къырымтатар тилинде айтылувы ве 
язылувы бир, амма маналары бам-башкъа 
олгьан сёзлер бар. Бойле сёзлерге омо- 
нимлер дейлер. 


Оларньнь маналарьнь тек джумле 
ичинде аньламакь мумкюн. 


Меселя: Баарьден сонь яз келе. 
Алиме, маньа мектюп яз. 


7 1-мешгьулиєет. Шиирни ифадели окъунъыз. 


Къолгъа къавал алды бакъа 
Бакъ-бакъ, бакъ-бакъ, — 
Чалды бакъа. 

Айгъа бакъа ешиль бакъа, 
Ёлгъа бакъа ешиль бакъа, 
Булутларгъа бакъа-бакъа, 
Козьяшларны тёке бакъа: 

— Къуругъан гольде омюр такъыр — 
Къайда кьачтьнь, башсыз ягъмур? 
Къолгъа къавал алды бакъа, 
Бакъ-бакъ, бакъ-бакъ агълай бакъа. 
Н. Умеров 
1. Къайсы сёзлернинъ манасыны тек метинден анъла- 


макъ мумкюн? 
2. Бу сёзлерни тапып, эки джумле уйдурып язынъыз. 


72-мешгъулиет. Окъунъыз. Джумлелерде тура 
сёзю насыл маналарда къулланылгъаныны анъла- 
ТЫНЪЫЗ. 

1. Абдулла саба эрте тура. 

2. Достум эр вакъыт айткъан сёзюнде тура. 

3. Терек янында ким тура? 


Суаль джумлени дефтеринъизге язып алынъыз. 


73-мешгъулиет. Джумлелерни дефтеринъизге 
язынъыз. 


1. Сание алам Кезлев шеэринде яшай. 

2. Мен эр кунь тюкяндан отьмек алам. 

3. Окъувбиткен сонъучь ай татиль оладжакъ. 

4. Бабам ай ве йылдызлар акъкъында манъа 
баягъы меракълы шейлер айтты. 


Айтылувы ве язылувы бир олгъан сёзлерни тапып, асты- 
ны сызынъыз. Оларнынъ маналарыны анълатынъыз. 


74-мешгъулиет. Джумлелерни дефтеринъизге 
язынъыз. 


1. Къартбабам къой бакъа. 2. Ат — чыдам- 
лы айван. З. Китапны рафкъа къой. 4. Гедже мен 
тюш корьдим. 5. Топны Лейлягъа ат. 6. Мидат, 
теректен тюш. 


Айтылувы ве язылувы бир, амма маналары бам-башкъа 
олгъан сёзлернинъ астыны сызынъыз. 

— 


Якъуб Шакир-Али 
Мевсим баарь 


Баарь киби мевсим олмаз, 
Феракьланыр юреклер. 
Къыдыр-Ильяс куньлерчюн, 
Пиширирлер чёреклер. 
Сабанджылар чёльде энди 
Топрагъы аль этелер, 
Акьшам олса, топлашаракь, 
Йырлай, йырлай кетелер. 


. Бу шиир не акъкъында? 
. «Къыдыр-Ильяс куньлерчюн, Пиширирлер чёрек- 


лер» сатырларынынъ манасыны анълатынъыз. 


. Шиирни эзберленъиз. 


феракъланмакъ — за текстом: радіти 

мевсим — пора року 

Къыдыр-Ильяс — імена пророків Хидир та Ільяс 
чёрек — вид хліба 

сабанджы — орач 

Къырымтатар тили 


Синонимлер 


75-мешгъулиет. Ресимлерге бакъынъыз. 


кьол-- эль отургъыч — курьсю маса – къона 


Маналары бир олгъан сёзлер: къол — эль. 
Маналары якъын олгъан сёзлер: курьсю — 
отургъыч, къона — маса. 


Айтылувы ве язылувы башкъа, манала- 
ры исе бир я да бири-бирине якъын олгъан 
сёзлерге синонимлер дейлер. 


Меселя: бита — къартана, 
гузель — дюльбер. 


76-мешгъулиет. Джумлелерни окъунъыз. 


1. Фатиме Наврез байрамында «Баарь» 
тюркюсини йырлады. 2. Бизим къорантамыз 
шенъ ве муаббет яшай. З. Меним Земине къар- 
дашым даа пек кичкене. 4. Къартбабам къы- 
зылчыкъ татлысыны пек севе. 5. Сабадан пен- 
джереме кунеш нурлары ура. 

Джумлелерни кочюргенде къайд этильген сёзлер ерине 
маналары якъын олгъан сёзлерни язынъыз. 


Ярдымджы сёзлер: аилемиз, йырыны, бегене, 
кадям, шавлелери. 


77-мешгъулиет. Сёзлерни окъунъыз. Синонимлер- 
ни нумюне боюнджа язынъыз: 

Нумюне: балабан — буюк. 

Балабан, беяз, нур, буюк, къырмыскъа, 
омюр, акъ, давуш, чалышмакъ, шавле, сес, 
ишлемек, къарынджа, яшайыш. 


78-мешгъулиет. Окъунъыз. 


Багъчаларда, дагъда, къырда 
Чешит къушлар отелер. 
Гонъюль охшар назик йырдан, 
Хош нагъмелер тёкелер. 
Р. Муедин 
Шиирден берильген сёзлерге синонимлерни тапып 
язынъыз. 
Нумюне: тюрлю — чешит 
йырлайлар — ... 
юрек — ... 
нагъме — ... 
Бу не демектир? 
Пенджереме кунеш м: 
Къаве къокъусы бурнума 
Юрегим тез-тез 


ура. 


\ 


79-мешгъулиет. Окъунъыз. Берильген сёзлернинъ 
синонимлерини тюшюнип язынъыз. 


Ель — ... ‚ ватан — ... , тез — ... , тюс — ..., 
тартмакъ — .... 
Ель, Ватан сёзлеринен джумлелер уйдурып, дефте- 


ринъизге язынъыз. Джумлелерде муптеда ве хаберни 
бельгиленъиз. 

Сание Саттарова 


Мераба, Хыдырлез! 


> 


73 
Е 


ней 
/ 

ч и 

ой 


о 


Севимли Ватанымызгъа Хыдырлез байра- 
мы кельди. Бу миллий байрам майыснынъ ильк 
куньлеринде къайд этиле. Адети узьре, бу бай- 
рам табиат къучагъында — бир-де бир алан- 
лыкъта, я да дагъ этегинде, чокъракъ янында 
кечириле. 

«Хыдырлез» сёзю эки пейгъамбернинъ 
адындан асыл олгъан. Хыдыр адамларны тюр- 
лю мусибетлерден къуртаргъан, Ильяс — чокъ- 
ракъларны, айванларны къоругъан. 

Халкъымыз эвель-эзельден Хыдырлезни 
шенъ-шерамет кечире. Хыдырлез — бу шенъ- 
лик, барышыкъ байрамыдыр. 

Эв бикелери кунь эвельден къатламалар, 
пахлавалар, тавалокъум, сарыбурма, чиберек, 

из 


кобете, янтыкъ, пиляв ве дигер емеклер азыр- 
лайлар. Бала-чагьа янъы урбаларыны кийип, 
байрамгъа ашыкъалар. 

Дагъ-къырлар, тюземликлер, чименликлер 
узьре давул-зурна сеслери янъгъырай. Эр кес 
тувгьан нагьмелер эшитильген тарафкъа ашы- 
къа. Сокьакьлар, ёллар, кестирме ёллар бою 
адамлар эп келелер. Олар байрам мейданы- 
на топланалар. Эр кес эвде азырлап кетирген 
емеклерини ем-ешиль табиий макъат устюн- 
деки буюктен-буюк софрагъа къоя. Софра эп 
буюклеше, эп боллаша. Даире-даире олыпотур- 
гъан адамлар байрам дуасындан сонъ, бири-би- 
рини софрагъа давет этелер. 

Адетимиз шай. Бу адетни ойле де сакълап 
къалмакъ керек! 


1. Метинни дикъкъатнен окъунъыз. 
2. Хыдырлез сёзю нени анълата? 


З. Эв бикелери, бала-чагъа байрамгъа насыл азыр- 
ланалар? 

4. Байрам мейданында не ола? Метиннинъ сонъки пар- 
часына эсасланып, озь сёзлеринъизнен айтынъыз. 


Метинден емеклернинъ адларыны тапып, дефтери- 
нъизге язынъыз. Емеклернинъ ресимлер япынъыз. 


- барышыкь — мир, злагода 

- тюземлик -- рівнина 

- чименлик — луг, місце проросле молодий 
травою 

- кестирме (ёл) -- найкоротша (дорога) 

- табиий -- природный, натуральный 

. макъат — килим 

. адет — звичай, традиція 

Къырымтатар тили 


Антонимлер 


80-мешгъулиет. Ресимлерге бакъынъыз. Суаллер- 
ге джевап беринъиз. 


1. Фииль (насыл?) ..., якъарынджа (насыл?).... 


Фо 


є «У 


2. Дондурма (насыл?) ..., я къаве (насыл?) .... 
ба Эки сёзнен джумле уйдурып, дефтеринъизге язынъыз. 


Маналары къарама-къаршы олгъан 


сёзлерге антонимлер дейлер. 
Меселя: узун – къыскъа, саба – акъшам. 


81-мешгъулиет. Аталар сёзлерини окъунъыз. Мана- 
ларыны анълатынъыз. 


Тенбель ашкъа келир, ишкир — ишке. 


Тег 
49, РИУ 
Яхшы киши яман сёз айтмаз. 
1. Аталар сёзлерини дефтеринъизге язынъыз. Манала- 
ры къарама-къаршы олгъан сёзлерни къайд этинъиз. 
2. Аш, киши, яхшы сёзлерининъ синонимлерини тапып 
язынъыз. 
70 


Право для безоплатного розміщення підручника в мережі Інтернет має 
Міністерство освіти і науки України Пір://топ.дом.ца/ та Інститут модернізації змісту освіти Һќїрѕ://іт2о.доу.иа 


82-мешгъулиет. Берильген сёзлернинъ антоним- 
лерини тапып язынъыз. 


Къыш — ..., дост — ..., огьлан-...; 
кульмек — ..., бермек — ... , юкъламакъ ~ ...; 
енгиль — ..., татлы — ..., йымшакъ - ... . 


Енгиль, татлы, йымшакъ сёзлерине манаджа келиш- 
кен сёзлерни тапып язынъыз. 


83-мешгъулиет. Джумлелерни окъунъыз. 


1. Мен эвден эрте чыкътым, амма... къайттым. 

2. Къомшумызнынљъ копеги беяз, къулакъла- 
ры исе — .... 

З. Къартбабам тёшегинден яваш турды, мен 
онъа ... отургъыч кетирдим. 

4. Буюклер ... къорчаламакъ кереклер. 


Нокъталар ерине келишкен сёзлерни тапып язынъыз. 
Ярдымджы сёзлер: къара, тез, кичиклерни, кеч. 


в 84-мешгъулиет. Тапмаджаларны окъунъыз. 


1. Устю — ешиль, ёлакълы, 
Ичи — къызыл ве татлы. 


2. Акъшам олса, джайылам, 
Саба олса, джыйылам. 


1. Устю — ичи, акъшам — саба сёзлери кьарама-кьар- 
шы маналы я да бири-бирине якъын олгъан сёзлер? 

2. Тапмаджаларнынъ джевапларынен джумлелер уйду- 
рып, дефтеринъизге язынъыз. 

Изет Эмиров 


Къырымнынъ баари 
йыр 


Не гузель Къырымнынъ баари, 
Багъ-багъча гуль-чечек ачкъанда. 
Чочамий торгъайлар чырылдап, 
Чёллерде эзгилер сачкъанда. 


Багълама: 

Айдынъыз, балалар, бирликте 
Чайырлар, къырларны кезейик. 
Мос-мор мелевше, чечектен 
Къокъулы гульдесте тизейик. 


Бакъынъыз, ем-ешиль орталыкъ, 
Кийинген, къушангъан чайырлар. 
Тынч сема астында, тогъайда 
Гуль топлай бахтияр балалар. 


Багълама. 

Тарлалар ем-ешиль кийинген, 
Секире къозулар эректе. 

Не назлы нагьмелер тёкелер, 
Бульбуллер сув бою, теректе. 


Багьлама. 


1. Бу йырда не акъкъында айтыла? 
2. Муэллиф балаларны къайда чагъыра? 
З. Йырны огренинъиз. 


Къырымтатар тили 


СЁЗ ТЕРКИБИ 
Сёзнинъ тамыры. Тамырдаш сёзлер 


85-мешгъулиет. Метинни окъунъыз. 


М 
К 
М 


и 
| | 
Г] 
и 
ЕУ 


Къырымда чокъ янъы койлер бар. Ойле бир 
кой Акъмесджит шеэрининъ янында къурулды. 
Бу койни бизим ватандашларымыз къурды. Эр 
бир койлю озь азбарында фиданлар отуртты, 
чечеклер сачты. 

Койнинъ ортасында джами къурулды. 

1. Къайд этильген сёзлерни язып алынъыз. Сёзлернинъ 
умумий къысымларыны бельгиленъиз. 
2. Сёзлернинъ умумий къысмына не дейлер? 


3. Ресимге бакъып, бир къач джумле уйдурынъыз. 
4. Ресимнинъ мевзусы метинге уйгъунмы? 
5. Ресимге серлева къоюнъыз. 


86-мешгъулиет. Сёзлерни окъунъыз. 


а) мектеп б) багъ в) джами 
мектеплер багъджы джамиде 
мектепте багълар джамиден 
мектептен багъда джамилер 
мектепке багънынъ джамининъ 


Дефтеринъизге язып алынъыз. Сёзлернинъ тамырыны 
нумюне боюнджа къайд этинъиз. 


ана Т раа 
Нумюне: мектеп, мектеплер. 


Тамыр — сёзнинъ болюнмеген къысмы. 
Онынъ озь башына манасы бар. 
Бир тамырдан япылгъан сёзлерге 


тамырдаш сёзлер дейлер. 
Тамыр языда бойле /7» къайд этиле. 
Меселя: 


ре. Ие Рр: 
невбет — невбетчи — невбетчилик. 


87-мешгъулиет. Тамырдаш сёзлерни нумюне боюн- 
джа язып алынъыз. Сёзлерде тамырны къайд этинъиз. 


а ы 

Нумюне: бал, балджы; 

Масал, тузлу, сабунламакъ, балыкъчы, туз, 
сабун, юзюмджи, ягъмурлы, ягъмур, балыкъ, 
юзюм, сабунлы, масалджы, тузлукъ, сабунлыкъ, 
ягъмурлыкъ. 

88-мешгъулиет. Берильген сёзлерге тамырдаш 
сёзлер тюшюнип язынъыз. Тамырны къайд этинъиз. 


Ф Ы. Р 
Нумюне: Кьабакь — къабакълы, ... . 


Аш, шекер, демир, одун, дерс, денъиз, бакъ- 
ла, оюн. 


89-мешгъулиет. Берильген сёзлер тамырдаш 
сёзлер олгъаныны исбатланъыз. 


Туз — тузлукъ, сют — сютлюк, йыр — йырджы, 
кемане — кеманеджи. 


Бойле фикир юрьсетинъиз: Туз ве тузлукъ 
сёзлерининъ умумий къысмы — туз. 

Туз ве тузлукъ сёзлерининъ маналарын- 
да умумийлик бар: тузлукъ — бу туз къоюл- 
гъан савут. Онынъ ичюн туз ве тузлукъ сёзлери 
тамырдаш сёзлер ола. 


90-мешгъулиет. Метинни окъунъыз. 


Язда биз эвимизни тамирледик. Бабам тю- 
кяндан киреч, чёткю, мавы ве беяз боя кетирди. 
Башта эвнинъ диварларыны сыладыкъ. Сонъ 
бабам къапу ве пенджерелерни беяз боянен 
боялады. Мен китап рафчыгъымны мавы боянен 
бояладым. Къартанам боялангъан рафчыкъны 
бегенди. 

Тамир ишлеринден сонъ эвимиз даа да 
гузель олды. 

1. Къайд этильген сёзлерни дефтеринъизге язып алы- 
нъыз, тамырны къаид этинъиз. 


2. Метинден тамир, боя сёзлерине тамырдаш сёзлер- 
ни тапып язынъыз. 

Койлю ве тильки 
масал 


Авджылар бир кьашкььр пешине тюшелер. 
Къашкъыр къача-къача аланлыкъта чалышкъан 
бир койлюге расткеле ве: 

— Джаным агъа, мени сакъланъыз! Артым- 
дан авджылар къувалар, — деп ялвара. 

Койлю къашкъырны аджый ве элиндеки 
чувалнынъ агъзыны ача да: 

— Мына бу чувалгъа кир, сени олар тапа- 
мазлар, — дей. 

Къашкъыр деръал чувалгъа кире ве онынъ 
ичинде сес-солукъ чыкъармай ята. Шу вакъыт 
авджылар да етип келелер. Олар койлюден: 

— Кьашкььрнь  корьмединьми? — деп 
сорайлар. 

— Ёкь, корьмедим, — дей койлю. 

Авджылар кеткен сонь, кьашкъыр чувалдан 
чыкъа да, озь миннетдарлыгъыны бильдирмек 
ерине, койлюге уджюм этеджек ола. Койлю буны 
анълап, бираз абдырай. Шу арада оларнынъ 
янында тильки пейда ола ве: 

— Не олды, я? — деп сорай койлюден. 

— Мен къашкъырны чувалгъа сакълап, олюм- 
ден къуртардым. О исе мени ашайджакъ ола. 

— Мен бунъа аслы да инанмайым, — дей 
тильки. — Бу къадар балабан къашкъыр бойле 
чувалчыкъкъа сыгъармы? 

— Инанмасанъ, онынъ озюнден сора, — дей 
койлю. 

Тильки къашкъыргъа чевирилип: 

— Эй, къашкъыр агъа, сиз шу чувалчыкъкъа 
кирип сакъландынъызмы? 

— Эбет! — дей къашкъыр. 

— Ёкъ, сиз мени алдатып олмазсынъыз. 
Эгер керчектен де шай олгъан олса, кене чувал- 
гъа киринъиз бакъайым, — дей тильки. 

— Мына, бакъ! — дей къопайчора къаш- 
къыр, ве текрар чувалгъа сокъула. Шу ань тильки 
койлюнен берабер чувалнынъ агъзыны багълап, 
озенге ташлайлар. 


1. Не ичюн койлю къашкъырны чувалгъа сакълай? 


2. Авджылар кеткен сонъ, къашкъыр озюни насыл алып 
бара? 

З. Тильки койлюни къашкъырдан насыл этип къуртара? 

4. Масалны роллерге болип окъунъыз. 


. деръал — негайно, зараз же 

- миннетдарлыкъ бильдирмек — висловлювати 
подяку 

. кьопайчора — хвалько 

Къырымтатар тили 


Ялгъама (аффикс) 


Сезнинь тамырына къошулгъан къы- 
сымгъа ялгъама дейлер. 

Ялгьама озь башына мана анълатмаз. 

Языда ялгьама бойле /`\\ къайд этиле. 


Меселя: араба — арабайжы, 


кунеш — кунешли. 


91-мешгъулиет. Берильген сёзлерге ялгъамалар 
къошып язынъыз. Умумий къысымны къайд этинъиз. 


ИУ Их и \ 
Нумюне: иш — ишчи, иште, .... 


ЧИ НИНЪ РА б 
ш те Энвер 2 се ав ла 
кир ни 
е Бия ьо 


92-мешгъулиет. Окъунъыз. Метинге серлева 
къоюнъыз. 


Тюневин Зульфиенинъ догъгъан куню олды. 
Сой-соплары ве достлары Зульфиени хайыр- 
ладылар. Алие досту онъа къанфет ве чечеклер 
багъышлады. 

Анасы Зульфиеге меракълы китап ба- 
гъышлады. Китапта чокъ икяе ве масаллар 
бар. Китапнынъ саифелери ренкли ве дюльбер 
ресимлернен безетильген. 

Зульфие анасы багъышлагъан китапны пек 
бегенди. Бу китаптан кирпи акъкъында масал- 
ны окъуп, Асан къардашына айтты. 

китап акъкъында икяе этинъиз. 

2. Къайд этильген сёзлерни язып алынъыз. Тамыр ве 
ялгъамаларны къайд этинъиз. 

З. Я сизинъ догъгъан кунюнъиз насыл кече? «Догъгъан 
кунюм» серлевалы икяе язынъыз. 


ба 1. Метинге эсасланып, Зульфиеге анасы багъышлагъан 


93-мешгъулиет. Нокъталар ерине келишкен ял- 
гъамаларны тюшюнип язынъыз. 


Бахт.., бибер. ., топракь.., япракь.., тавукь.., 
сют.., къыш.., дагъ. ., ёлакъ.., чипче.., къопкъа.. . 


94-мешгъулиет. Сёзлерге келишкен ялгъамаларны 
къошып, дефтеринъизге язынъыз. 


а) -чи, -чы б) -джи, -джы 
аш... кемане... 
балыкъ... тербие... 
куреш... язы... 
невбет.. давул... 


ба Учь сёзнен джумлелер уйдурынъыз. 


95-мешгъулиет. Окъунъыз. 


Хош кельдинъ, азиз достум, 
Къана, отур миндерге. 
Адетимиз боюнджа, 

Буюр бизим къавеге. 


Шекерликте шекерим, 
Къара къаве чекерим. 
Лезетине тоймайып, 
Ютум-ютум ичерим. 

Р. Ахтемов, Ф. Алиев 


1. Шиирде насыл гузель адетимиз акъкъында айтыла? 
2. Биринджи бейитни дефтеринъизге язынъыз. 


З. Къайд этильген сёзлернинъ тамыр ве ялгъамаларыны 
бельгиленъиз. 
4. Экинджи бейитте тамырдаш сёзлерни тапынъыз. 

96-мешгъулиет. Берильген сёзлерге келишкен 
ялгъамаларны къошып язынъыз. 


Сыныф..., бостан..., къатыкъ..., джевиз..., 
къаймакъ..., акъыл..., дагъ..., аякъкъап... . 


би Эки сёзнен джумлелер тюшюнип язынъыз. 


97-мешгъулиет. Нокьталарерине келишкен сёзлер- 
НИ язынъыз. 


.. багьны асрай. 

.. балыкъ тута. 

.. фурунда отьмек пишире. 
.. кеманеде чала. 

.. демирни дёге. 


Ярдымджы сёзлер: кеманеджи, багьджы, 
демирджи, балыкъчы, фурунджы. 


о 


Тамырдаш сёзлернинъ тамыр ве ялгъамаларыны 
бельгиленъиз. 


Лев Толстой 


Къартал 


Къартал денъизден узакъ, буюк бир ёлнынъ 
четинде, терек устюнде, озюне юва ясап, бала 
чыкъарды. 

Бир кунь терекнинъ тюбюнде адамлар 
чалышкъанда, къартал, панджасында буюк бир 
балькьнен, ювасына учып кельди. Адамлар 
балыкъны корип, терекни сарып, багъырмагъа 
ве къарталгъа таш атмагъа башладылар. 

Кьартал панджасындаки балькьнь тюшюр- 
ди, адамлар исе балыкъны алып кеттилер. Къар- 
тал юванынъ четине къонды. Онынъ балачыкъ- 
лары, башларыны котерип, чыйылдамагъа 
башладылар: олар аш истей эдилер. 

Къартал ёрулгъан ве текрар денъизге учма- 
гъа такъаты къалмагъан эди. О, къанатлары- 
нен балачыкъларыны орьтип, оларны охшады, 
тюклерини тюзетти, дерсинъ, текяран сабыр 
этинъиз деп, ялвара эди. Лякин къартал олар- 
ны охшагъан сайын, балачыкълары даа зияде 
чыйылдаша эдилер. 

Къартал оларнынъ янындан учып кетип, 
терекнинъ энъ юксек далына къонды. Къартал 
балачыкълары даа зияде аджыныкълы чивиль- 
дешти ве чыйылдаштылар. 

Бу вакььт кьарталньнь озю де бирден 
яман-яман багъырды, къанатларыны джайды ве 
агъырдан денъизге догъру учты. О тап акьшам, 
кеч вакъытта, учып кельди. О яваштан ве алчакъ- 
тан уча эди. Онынъ панджасында кене де буюк 
бир балькь бар эди. 

О, терекке якъынлашкъанда, адамлар ёкъмы 
экен деп, этрафкъа козь ташлады ве къанатла- 
рыны тез-тез топлап, юванынъ четине къонды. 

Къартал балачыкълары башларыны къал- 
дырып, агъызларыны ачтылар, къартал исе 
балыкъны парча-парча этип балачыкъларыны 
тойдурды. 


. Къартал ювасына ненен учып кельди? 
. Адамлар балыкъны не яптылар? 
. Къартал балачыкълары не ичюн чыйылдаша эдилер? 


. Къартал балачыкъларыны насыл тойдурды? Бу акъта 
метинден парчаны тапынъыз ве текрар окъунъыз. 


Дъг 09 КУ = 


Китаплардан къарталлар акькьында малюмат 
топланъыз. Янъы малюматларнен сыныфта пай- 
лашынъыз. «Къарталлар — магърур къушлар» мевзу- 
сында ресим сергисини тешкиль этинъиз. 


. къартал — орел 

- панджа — лапа 

- чыйылдамакь — пищати 
- ялвармакь — благати 

- охшамакь -- пестити 

- аджыныкьлы -- жалібно 

Къырымтатар тили 


Ялгъама (девамы) 


98-мешгъулиет. Метинни динъленъиз. 


ден къалгъан чалгъы алети. 


къа бенъзей. О, джевиз я да дут 
агьачьндан япыла. Сазнынъ 
эки чифт тели бар. Сазджы 
вишне терегининъ къабугъын- 
дан япылгъан тырначыкънен 
теллерге урьп чала. 


лары шезр ве койлерни кезип, 
саз чалып, йырлай эдилер. 


Саз 
Саз — пек узакъ девирлер- 


Сазнынъ корюниши армут- 


Эвель заманларда саз уста- 


ба 1. Догьру джевапны къайд этинъиз. 


№ 


Саз бу недир? 
а) иш алети; 
б) чалгъы алети. 


О неден япыла? 
а) джевиз я да дут агъачындан; 
б) чам я да змен агъачындан. 


Сазнынъ къач тели бар? 
а) беш тели; 
б) эки чифт тели. 


Эвель заманларда саз усталары не япа эдилер? 
а) йырлай эдилер; 
б) ойнай эдилер. 


. Экинджи абзацны дефтеринъизге язып алынъыз. 
Р Сазнынъ, армуткъа, сазджы сёзлеринде тамыр ве 


ялгъамаларыны бельгиленъиз. 
Сазнынъ ресимини япынъыз. 


8з 

ба 


84 


99-мешгъулиет. Джумлелерни дефтеринъизге 
кочюрип язынъыз. 


1. Дюльгер эренденен чалыша. 

2. Айванат багъчасында чешит айванлар ве 
къушларны корьмек мумкюн. 

3. Айшечешмеденбиркьопкьасувкетирди. 

4. Битам Кезлев шеэринде догъды. 

5. Османчыкъ бала багъчасына бара. 


Къайд этильген сёзлерде тамыр ве ялгьамаларнь бель- 
гиленъиз. Бу сёзлерде созукъ сеслерни талиль этинъиз. 


Эльмаз Бахшыш 
Яз акъшамы 


Яз акъшамы. Кунь къавуша. 
Ельнен тынчыкъ талаша. 
Хафиф рузгяр эседжекте, 
Онъа сыджакъ къарыша. 

Тартышалар озьара, 
Салкъын тюше, айыра. 
Такъатсыз кунь тиз чёкип, 
Къона, ялны къыдыра. 


Къызыл кольге уфукъта 
Кунеш артындан бата. 
Токъ кемер невбет тута 
Танъ аткъандже догъуда. 


Чыр-р чырылдай чырчырна, 
Секирип кечти бакъа... 
Артыкъ эр кес ятыша, 

Тек бульбуллер сайраша. 


. Шиирни дикъкъатнен окъунъыз. 


1 
Ба 2. Муэллиф яз акъшамыны насыл этип тасвирлей? 
Шиирге эсасланып, анълатынъыз. 
3. «Такъатсыз кунь тиз чёкип, Къона, ялны къыдыра» 
сатырларыны насыл анълайсынъыз? 
4. Шиирни ифадели окъумагъа огренинъиз. 


- уфукъ — небокрай 
- чырылдамакъ — скрекотати 
. сайрамакъ — співати 


= - кунь къавуша — захід сонця 
ча 


Къырымтатар тили 


Ялгьама (девамы) 


100-мешгъулиет. Берильген сёзлерге тамырдаш 
сёзлер язынъыз. 


Тюкян — ..., КОЙ — ..., ЭТ — ..., къавал — ..., 
шеэр — ..., берекет —.... 

101-мешгъулиет. Нокьталар ерине келишкен ял- 
гъамаларны къойып, метинни дефтеринъизге язынъыз. 


Къомшу кой... той олды. Решат анасынен 


той... барды. Той... адам пек чокъ эди. Чалгъы- 
джылар той... дюльбер ве шенъ аваларнен 
яраштырдылар. Той... Решатнынъ эмджеси де 
бар эди. Олар той... берабер къайттылар. 


Бу не демектир? 


Достумнынъ гонълюни ее 
Кьазанньнь тюбюни 
Аягъымны 


къырдым. 


\ 


102-мешгъулиет. Шиирни окъунъыз. 


Ёлда сакът олунъыз! 


Ра Ёлны кечмек керек олса, 
Кечитлерден кечинъиз. 

Учьфенерде ешиль янса, 

Сонъ арекет этинъиз. 


Ёлгъа чыкъкъан эрбир бала 
Буларны бильмек керек: 
Машиналар юрьген ёлдан 
Сакът олып кечмек керек. 


С. Усеинов 


. Учьфенернинь насыл ярыгъы янса, ёлны кечмек 


мумкюн? 


. Елгъа чыкъкъан бала нени бильмек керек? 
. Джевапларны дефтеринъизге язынъыз. 
. Къайд этильген сёзлернинъ умумий къысмыны 


айтынъыз. 


. Берильген сёзлерге тамырдаш сёзлерни язынъыз. 


Ешиль, ... ,.... 

Арекет, ... ,.... 

Ярдымджы сёзлер: арекетли, ешиллик, арекетчен, 
ешильдже, арекетсиз. 

103-мешгъулиет. Окъунъыз. 


Къырымда чокъ шеэрлер бар. Оларнынъ 
адларынынъ тарихы пек меракълыдыр. Къы- 
рымнынъ пайтахты Акъмесджит шеэридир. 
Акъмесджит акъ — «беяз» ве месджит — «джа- 
ми» сёзлеринден келип чыкъкъан. Багъчаса- 
рай шеэрининъ ады «багъча» ве «сарай» сёзле- 
ринден ибарет. Къарасувбазар шеэрининъ ады 
исе «къара», «сув», «базар» сёзлеринден келип 
чыкъкъан. 


1. Къырымда даа насыл шеэрлер бар? 

2. Акъмесджит, Багъчасарай, Къарасувбазар шеэрлери- 
нинъ адлары насыл сёзлерден келип чыкъкъан? Икяе 
этинъиз. 


3. Сёзлерде тамырны къайд этинъиз: 
Тарих, тарихчы, тарихий; 
Ад, аддаш, адлы, адсыз; 
Сёз, сёзлю, сёзсюз, сёзлюк. 


104-мешгъулиет. Окъунъыз. Сёзлерге -лы я да -ли 
ялгъамаларыны язынъыз. 

Къырым — къырым... , Акъмесджит — акъ- 
месджит.. , Багъчасарай — багъчасарай.. ; 

шеэр — шеэр.. ‚ ад — ад.., меракъ — меракъ... 


105-мешгъулиет. Окъунъыз. 
Берабер кулюшейик 


Бир огъланчыкъ койлюнинљъ эвине барып: 

— Бизге бираз пичен береджек экенси- 
нъиз, — дей. 

— Бабанъ ичюнми? — деп сорай койлю. 

— Ёкъ, — дей бала. — Бабам пичен ашамай, 
атымыз ичюн! 


Къайд этильген сёзлерни дефтеринъизге язып алы- 
нъыз. Сёзлерде тамыр ве ялгъамаларны къайд этинъиз. 

в 


ба 


106-мешгъулиет. Джумлелерни дефтеринъизге 
догъру ве дюльбер кочюрип язынъыз. Эр бир джумледе 
не акъкъында айтыла? 


1. Къырым дагълары яйлаларынен зен- 
гиндир. 2. Бир кунь дагъджы орманда сыгъын 
баласыны тапты. З. Къушлар юкъламакъ ичюн 
тынч бир ер къыдыралар. 4. Сыджакъ улькелер- 
де ич бир вакъыт сувукъ олмай. 5. Мавы кокте 
турналар къычырыша. 


1. Къайд этильген сёзлернинъ умумий къысмыны 
бельгиленъиз. 
2. Сыгъын сёзюнинъ схемасыны япынъыз. 

Февзи Алиев 


Дагъларда 
йыр 


Дагъларгъа бардым, 

Бол нефес алдым. 
Къая-ташны, денъиз, багъны 
Гонълюмнен сардым. 

Онынъ авасы! 

Онынъ сефасы! 

Эгер менден сорасанъыз, 
Динъленъ авасын. 


Багълама: 
Бу дагълар гузель, 
Бу багълар гузель, 

Бу дияр гузельдир, 
Бу денъиз гузель, 

Бу къырлар гузель, 
Урь Ватан бизимдир! 


Дагъларгъа бардым, 

Даа барарым. 

Достларымнен шенъ-шерамет 
Ойнар-йырларым. 

Онынъ авасы! 

Онынъ сефасы! 

Эгер менден сорасанъыз, 
Динъленъ авасын. 


Багълама. 


1. Бу йырда не акъкъында айтыла? 
2. Йырны огренинъиз. 

Къырымтатар тили 


СЕЗ ЧЕШИТЛЕРИ 


Сёз чешитлери акъкъында 
умумий малюмат 


Бизим нуткъумыз сёзлерден ибарет- 
тир. Сёзлер маналарына коре айры груп- 
паларгъа болюнелер. Сёзлернинъ манала- 


рына коре болюнмесине сёз чешитлери 
дейлер. Эр бир сёз чешити я да предмет- 
нинъ ады ола, я да предметнинъ аляметини 
ве иш-арекетини бильдире. 


107-мешгъулиет. Метинни окъунъыз. Серлевасы- 
ны къоюнъыз. 


Улькемизге гузель баарь кельди. Кенътарла- 
лар, яйлалар ешерди. Чельде сары, мавы, къыр- 
мызы, мор тюсте чечеклер ачты. Багъчада къуш- 
лар шенъ йырлай. Бутюн табиат джанланды. 

ба Башта предметлернинъ адларыны, сонъ аляметни,сонъ- 
ра иш-арекетни бильдирген сёзлерни язып алынъыз. 
Нумюне: 
1) баарь, „у аз 
ЗІГУЗОЛЬ: закін з 
3) кельди...,...,.... 


Буны билинъиз! 


Инсанлар, айванлар ве предметлернинъ 
адлары: Эдем, Къашкъа, озен, маса. Бу сёзлер 
исим олур. 

Предметлернинь аляметлерини бильдир- 
ген сёзлер: татлы, узун, акъыллы, дюльбер. Бу 
сёзлер сыфат олур. 

Предметлернинъ иш-арекетини бильдирген 
сёзлер: тике, яза, ойнады, бараджакъ, кетеджек. 

Бу сёзлер исе фииль олур. 


108-мешгъулиет. Окъунъыз. Сёзлерге суаллер 
къоюнъыз. 


Яза, чам, окъуй, озен, буз, сары, чалы- 
ша, балкъурт, къыскъа, кобелек, учуджы, къай- 
таджакъ, зурафе, сипире, тар, секире, ярыкъ, 
раатлана. 


Сёзлерни бойле тертипте язып алынъыз: 
ба Исимлер: чам, ...,.... 

Сыфатлар: сары, ...,.... 

Фииллер: яза, ..., .... 


Исим, сыфат, фииль — сёз чешитлери. 


109-мешгъулиет. Окъунъыз. 


1. Эмине янъы антер кийди. 2. Алим багъ- 
чадан къуру пытакълар кетирди. 3. Кирпининъ 
тикенли урбасы оны душманлардан къорчалай. 
4. Талебелер оджагъа дюльбер чечеклер багъы- 
шладылар. 5. Койлюлер байрамны ешиль дагъ 
этегинде кечирдилер. 6. Мен анама бахшыш 
азырладым. 

ба Джумлелерни дефтеринъизге кочюрип язынъыз. Исим- 


лерни бир сызыкънен, фииллерни — эки сызыкънен, 
сыфатларны исе далгъалы сызыкънен сызынъыз. 

ба 

110-мешгъулиет. Ресимге бакъынъыз. Суаллерге 
ве ярдымджы сёзлерге эсасланып, икяе тизинъиз. 
Икяени дефтеринъизге язынъыз. Ресимге серлева 
къоюнъыз. 


1. Ресимде насыл йыл мевсими тас- 
вирленген? 

2. Тереклер ве осюмликлер не олды? 

З. Кок насыл? 

4. Этрафта нелер учалар? 

5. Чечеклер насыл тюсте? 

6. Яз насыл бир мевсимдир? 

Ярдымджы сёзлер: яз, къушлар, кок, 
мавы, тереклер, сары, къырмызы отлар, кобе- 
лек, чивильдеше, чечеклер, ачты, учалар. 


111-мешгъулиет. Берильген сёзлерни нумюне 
боюнджа язып алынъыз. 


Нумюне: сют — сютлю; 


Сют, бузлу, къабакъ, къаймакълы, сютлю, 
шекер, буз, эт, къабакълы, йипек, къаймакь, 
шекерли, кунеш, кучьлю, йипекли, тер, кунешли, 
кучь, терли, этли. 

Бу сёзлер насыл суаллерге джевап берелер? Олар 
насыл сёз чешитлери ола? 

ё 112-мешгъулиет. Ашагъыда берильген исимлерге 
а келишкен сыфатларны язынъыз. 


Нумюне: джевизли аш. 
... аш, ... ресим, ... армут, ... къыз, ... сокъакъ, 
... боюнджакъ, ... кольмек, ... бибер, ... шеэр. 


Къырымтатар тили 


Сёз чешитлери акъкъында 
умумий малюмат (девамы) 


113-мешгъулиет. Нокъталар ерине исимлерге 
келишкен фииллерни язынъыз. 


Нумюне: мышыкъ миявлай. 


Мышыкь ..., кукуккъуш ..., кунеш ..., къаш- 
къыр ..., копек..., ягъмур ..., йырджы ..., балалар 
.... папий .... 


Ярдымджы сёзлер: парылдай, вакъылдай, 
кукуклей, улуй, афыра, ойнайлар, йырлай, ягъа. 


114-мешгъулиет. Берильген сёзлернен джумлелер 
тизинъиз. 


1. Аким, алды, мектюп, достундан. 

2. Бабам, къую, ве, къазалар, азбарда, 
агъам. 

З. Суву, ола, денъиз, тузлу. 

4. Акъбардакълар, ачты, дагъда. 


Джумлелернинъ баш азаларыны тапып, астыны 
СЫЗЫНЪЫЗ. 

115-мешгъулиет. Метинни окьунььз. Серлевасы- 
ны къоюнъыз. 


Бугунь анам пек болдурды. О чамашыр 
ювды. Мен анама къаве пиширдим. 

— Буюрынъыз, аначыгъым, къаве 
азыр! — дедим. 

Анам къаве ичип раатланды. Мен исе эви- 
мизни джыйыштырдым, савутларны ювдым. 
Сонъ анам къуругъан чамашырларны утюледи. 


Ресимлерни бакъынъыз. Ресимге юкъарыдаки 
парчадан келишкен джумлени сечип, дефтеринъизге 
язып алынъыз. 


116-мешгъулиет. Джумлелерни дефтеринъизге 
кочюрип язынъыз. 


1. Кучьлю ель токътады. 

2. Къырмызы лялелер ачты. 
З. Сувукъ къыш битти. 

4. Къабакълы бурма пишти. 

1. Эр бир сёзнинъ устюне насыл сёз чешити олгъаныны 
язынъыз. 

2. Джумленинъ баш ве экинджи дередже азаларыны 
тапып, астыны сызынъыз. 


Бу не демектир? 


Чёльде лялелер 
Къардашым къапуны 
Достум озь сырыны 


/ 


ачты, 


\ 


117-мешгъулиет. Джумлелерни окъунъыз. Схема- 
ларына дикъкъат этинъиз. 


1. Шенъ ава эшитиле. 


2. Мавы кокте кунеш парылдай. 


З. Наджие сары, къырмызы чечеклерни сувара. 


Дефтеринъизге кочюрип язынъыз. Муптеда ве хабер- 
нинъ астыны сызынъыз. 


119-мешгъулиет. Берильген схемаларгъа эсасла- 
нып, джумлелер уйдурып язынъыз. 


120-мешгъулиет. Окъунъыз. Джумлелерге схема- 
лар япынъыз. 


1. Балалар азбарда топ ойнайлар. 
2. Бизим койде мектеп къурулды. 
З. Къартбабам танъда турды. 
4. Мен копегиме аш бердим. 


Джумлелерни дефтеринъизге кочюрип язынъыз. Баш ве 
экинджи дередже азаларынынъ астыны сызынъыз. 

Идрис Асанин 


Къырым — бизим Ватанымыз, 
Ватан — бизим Анамыз. 

Биз Ватанны бу дюньяда 

Энъ мукъаддес саямыз. 


Мында асыл олды халкъым, 
Шекилленди тилимиз. 
Дагъы, ташы сёйлеп тура — 
Будыр бизим илимиз!!! 


Козьяш чешме, Хансарайы, 
Абиделер, дюрбелер... 
Мында олар бизге мирас, 
Гонъюльге рух берелер. 


Мында эр шей бизимкидир. 
Мында ер, кок бизимдир. 
Ватан — бизим Анамыздыр, 
Анамыз — бу Ватандыр. 

. Окъунъыз. 


1 
ба 2. Ватан — бизим анамыз сатырыны насыл анълайсы- 
нъыз? 
3. Бизим халкъымыз кьайда асыл олды? 


4. Гонъюльге нелер рух бере? 


5. Сизяшагъанерденасылтарихий абиделербар? Олар- 
нынъ адларыны огренип, дефтеринъизге язынъыз. 
6. Шиирни эзберленъиз. 


= - мукьаддес — священий, святий 
= . асыл олмакъ — утворитися, формуватися 
- мирас-- спадщина 


Къырымтатар тили 


Сёз чешитлери акъкъында 
умумий малюмат (девамы) 


121-мешгъулиет. Кечильген мевзуны хатырланъыз 
ве джумлелерде нокьталар ерине келишкен сезлерни 
КЪОЮНЪЫЗ. 

1. Сёзлернинъ маналарына коре болюнме- 
сине ... ... дейлер. 

2. Инсанлар, айванлар ве предметлернинь 
адларыны бильдирген сёзлер ... олур. 

З. Предметлернинъ аляметлерини бильдир- 
ген сёзлер ... олур. 

4. Предметлернинъ иш-арекетини бильдир- 
ген сёзлер ... олур. 


ба Джумлелерни дефтеринъизге язып алынъыз. 
122-мешгъулиет. Э. Бахшьшньнь «Яз акъшамы» 


шииринден бейитни дефтеринъизге язып алынъыз. 

Чыр-р чырылдай чырчырна, 
Секирип кечти бакъа... 
Артыкъ эр кес ятыша, 

Тек бульбуллер сайраша. 


Шиирден башта исимлерни, сонъра исе фииллерни 
тапып язынъыз. 

Нумюне: 

1.Чырчырна, ..., ... . 2. Чырылдай, ...,... . 


123-мешгъулиет. Шиирни ифадели окъунъыз. 


с 


Байракь тутам кьолумда, 
Бирлик олсун халкъымыз. 
Бильсин эр кес Къырымда, 
Бу - бизим байрагъымыз. 
Байракьнь яраштьра 
Алтын тюсте тамгъамыз. 
Бар олайыкъ дюньяда, 
Гуллесин Ватанымыз! 
С.Усеинов 

рурлана? О не истей? Шиирге эсасланып, джевап 
беринъиз. 

. Оны окъугъанда, сизде насыл дуйгъулар пейда олды? 

З. Байракънынъ тюсю ве алтын тюсте тамгъа нени 
темсиль этелер? Музакере этинъиз ве джевапны 
айтынъыз. 

4. Шиирден биринджи сырагъа исимлерни, экинджи 
сырагъа исе фииллерни язып алынъыз. 


ба 1. Шиир не акъкъында? Муэллиф шиирде ненен гъу- 


№ 


124-мешгъулиет. Тапмаджаларны окъунъыз. 


Бир ана, бир де баба, 
Экисинде юзь бинъ бала. 


Мавы атлас, 
Ине батмаз, 
Макъас кесмез, 
Терзи пичмез. 


Дефтеринъизге кочюринъиз. Исимлерни тапып, усть- 
лерине суаллерини язынъыз. 


125-мешгъулиет. Берильген сыфатларгъа келиш- 
кен исимни язынъыз. 


ое 


Мавы ..., сары... ‚ татль..., узун... ‚ меракъ- 
лы ... ‚ акъыллы ... , тербиели... ‚ дюльбер.... 


1. Дефтеринъизге кочюрип язынъыз. 
2. Татль, дюльбер сыфатларынен джумлелер уйдурып 
язынъыз. 

Миляра Саттарова 
Тарихий ве екяне Ватанымыз 


Эр бир адамнынъ озь Ватаны бар. Бу ерде 
о догьа, осе, яшай. Инсан тек Ватанында озюни 
тынч ве сербест дуя. Балькь — сувсуз, кьуш — 
авасыз, инсан исе Ватансыз яшап оламаз. 

Къырым — бизим тарихий ве екяне Вата- 
нымыз, баба-деделеримизнинь топрагъы. Бу 
топракьта къырымтатар халкъы асыл олды. 
Халкъымызнынъ озь темсиллери бар. Бу онынъ 
миллий байрагъы, тамгъасы ве гимни. Байра- 
гъымыз мавы тюсте. Онынъ тюсю темиз кокни, 
мавы денъизни анъдыра. Байрагъымыздаки 
тамгъа теразе шеклинде. Теразе — адалет тем- 
сили. Белли эрбабымыз Номан Челебиджихан- 
нынъ «Ант эткенмен» шиири халкъымызнынъ 
гимнине чевирильди. 

Сонъки йыллары халкъымыз озь ана-юрту- 
на къайта. Ватандашларымыз янъы эвлер къу- 
рып, яваш-яваш янъыдан ерлешмеге башлады- 
лар. Артыкъ, Къырымда догъгъан янъы несиль 
осе. Ватанымызнынъ келеджеги шу несильнен 


багълыдыр. 
Халкъымызда Ватан акъкъында бойле ата- 
лар сёзлери бар: «Ватан — экинджи ананъ», 


«Ватансыз адам — къанатсыз къуш». 

Бизим зенгин ве дюльбер тилимиз бар. Биз 
озь ана тилимизни яхшы бильмек, эр вакъыт озь 
ана тилимизде лакъырды этмек борджлумыз. 
Тиль олмаса, халкъ олмаз! 


. Ватан бу недир? 

. Инсан озюни тынч ве сербест не ерде дуя? 

. Бизим тарихий ве екяне Ватанымыз недир? 

. Халкъымызнынъ насыл темсиллерини билесинъиз? 

Олар акъкъында икяе этинъиз. 

5. «Ант эткенмен» шиирини ким язды? О неге 
чевирильди? 

6. Биз не япмагъа борджлумыз? 

т. Аталар сёзлерини дефтеринъизге язып алынъыз ве 

эзберленъиз. 


Къуш ювасыз олмаз, инсан — эвсиз. 


Д 09 М а 


Ватансыз адам — йырсыз бульбуль. 
Халкънынъ бир зви бар, о да — Ватан. 
Эр кеске озь Ватаны татлы. 

. сербест — вільний (-а) 

- екяне — єдиний (-а) 

- темсиль — символ 


. теразе — ваги 
• несиль — покоління 

абиде 
абуне 
абунеджи 
авдармакь 
баа 
бааламакь 
багь 
бурун 
Ватан 
виргюль 
гоньюль 
гугюм 
гьарип 
гььда 
дайь 
демет 
демир 
демирджи 
елек 
еране 
ешиль 
ёргъан 
ергьун 
ергьуна 
жалюзи 
жетон 
зейтюн 
зумбуль 
зурафе 
имдат 
индже 


йигит 
ЙЫЛДЫЗ 
йылдырым 
кестане 
кевгир 
кочьмек 
КЯГЪЫТ 
къабаат 
къайтарма 
къайыкъ 
къыяфет 
лакъша 


лаф 

лякин 
мадде 
медениет 
накълие 
нурлу 
огъул 
озьара 
орькен 
пападие 
перчем 
пуска 
пуськюрмек 
разылыкъ 
рузгяр 
сайламакъ 
сайы 
сейирджи 
сийрек 


такъвим 
тадж 
тенеффюс 
тикен 
тилек 
тюкюльмек 


утюлемек 
ушюмек 


фуртуна 
фурун 
хатыра 
хафиф 
цирк 
чамур 
чиленгир 
джами | 
джекирмек 
шадырван 
шаин 
шималь 


ынтылув 
ынтылмакь 
эеджан 
энди 
эрбап 
ювез 
юмрукь 
ютум 
явлукь 
ясланмакь 


Міністерство освіти і науки України Һр://топ.доу.иа/ та Інститут модернізації змісту освіти ПЕр5://і тг0.д0м.ма 


абиде — эйкель 
адий — саде 
азат — сербест 


юм ~ 


) 
) 
) 
) азгъын — арыкъ 
) азиз — мукъаддес 

) айнеджилик — къурназлыкъ 

) айрет — тааджип 

) айретленмек — тааджипленмек 
) 

0 

А 

2 

3 


оо чо бл 


айтылыш -- теляффуз 
баба-деде — здждат 
багь -- юзюмлик 
багьджы — юзюмджи 
бельги — ишарет 

14) беньземек — ошамакь 

5) болдурмакъ — ёрулмакъ 
буюк — балабан 
ватандаш — юртдаш 
гизли — сырлы 


10) 
11) 
12) 
13) 


15) 

16) 

17) 

18) 

19) гонъюль — юрек — къальп 
20) гьагьа — чокъуч — таки 

21) даире — тёгерек 

22) девлет — дияр — мемлекет — ульке 
23) дёгме — садеф 

24) догъмуш — сой — акьраба 
25) дуймакъ — сезмек 

26) заваллы — бичаре — гъарип 
27) зарар — зиян 

28) зенаат — унер 

29) изин — мусааде — рухсет 
зо) итибар — урьмет — сайгъы 

) агьыр — енгиль 

) адий — муреккеп 

) анда — мында 

) азлыкъ — чокълукъ 

) акъикъат — ялан 

) акъыллы — акъылсыз 

) балабан — уфакъ 

) генч — къарт 

9) генчлик — къартлыкъ 

0) дост — душман 
1) зевкълы — зевкъсыз 
7; 
3 

Ал 
1. Ренклернинъ бири. 
2. Алмакь фиилининъ шекили. 


Ат 
1. Айван ады. 
2. Атмакь фиилининъ шекили. 


Багъ 
1. Юзюм багъы. 
2. Алякъа 
3. Пичен багъы. 


Сагъ 
1. Тири. 
2. Онъ. 


Саз 
1. Чалгъы алети. 
2. Батакъ. 


Серги 


1. Рессамлар сергиси. 
2. Юзюм сергиси. 


Къой 
1. Айван ады. 
2. Къоймакъ фиилининъ шекили. 


Эль 
1. Къол. 
2. Халкъ, джемаат. 


Яз 
1. Иыл мевсими. 
2. Язмакь фиилининъ шекили. 

1. Эр тарафтан сувнен къаплагъан ер къысмы. 
Буньа дерлер «Ешиль ада», 
Къоджамандыр Чатырдагъ. 


Ава 

1. Ернинъ атмосферасыны тешкиль эткен газ- 
ларнынъ кьарышмасы. 
Ер темелини газларнынъ къарышмасы 
тешкиль эте. 

2. Музыка бирдемлигини, нагьмени тешкиль 
эткен аэнкли арды-сыралы сеслер. 
Бабам бу аваны кеманеде яхшы чала. 

3. Бир дебирерде, бир де бир вакъытта атмос- 
феранынъ алы. 
Бугунъ Акьмесджитте ава сыджакь. 


Алем 
1. Бутюн дюнъя. 


2. Бутюн ер, мемлекетлер. 
Бабам — учуджы, о бутюн алемни корьди. 


Базарэртеси 


1. Афтанынъ биринджи куню (базардан сонъ). 
Базарэртеси къыш татили башлана. 


Къараман 
1. Озь джесюрлигинен, йигитлигинен, дженкте 
я да эмекте къараманлыкъ арекетинен айы- 
рылгъан адам. 
Аметхан Султан — Советлер Бирлигининъ 
Эки дефа Къараманы. 

2. Эдебий эсернинъ эсас шахыслары. 
«Тильки ве къоян» масалынынъ мусбет къа- 
раманы — кирпи. 


Къозу 


1. Къойнынъ баласы. 
Дагъ четинде бир къозу 
Отлап юре бир озю. 


21 


Тай 


1. Атнынъ баласы. 
Меним тайым джийрен къашкъа, 
Къамыш къулакъ, ал аякъ. 


Турна 
1. Узун аякълары ве боюны, узун догъру гъа- 
гъасы олгъан балабан кочюджи къуш. 


Бакъынъыз, балалар, 
Турналар кочелер! 


Тамыр 
1. Ертюбюнде олгъан осюмликлернинъ къысмы. 
Джевиз терегининъ тамыры пек къавий. 


2. Тишнинъ, сачнынъ ички къысмы. 
Тишнинь тамырыны тедавийлемек керек. 


3. Манаджа якъын сёзлернинъ умумий къысмы. 
Достлукъ, достча, достум сёзлерининъ 
тамыры — дост. 

нь лугъаты 


) абуне, абунеджи 
) ана, аналыкь 
) араба, арабаджы, арабаджылыкъ 
) армут, амутль, армутлыкъ 
) аш, ашчы, ашлыкъ, ашамакъ 
) геми, гемиджи 
) дагь, дагълы, дагьджы 
) ёл, ёлджу, ёлдаш 
9) кой, койлю, койдеш 
0) лезет, лезетли, лезетсиз 
1 мана, манаджа, маналы, манадаш 
2) мусафир, мусафирчен, мусафирлик 
З 

